U Loznici uvedena vanredna odbrana od poplave | SerbianForum\nU Loznici uvedena vanredna odbrana od poplave\nGradski štab za vanredne situacije Loznice doneo je naredbu o vanrednoj odbrani od poplava jer su intezivna kiša i pljuskovi praćeni grmljavinom sinoć izazvali poplavu duž korita reke Štire, a pričinjena je velika materijalna šteta na infrastrukturi, stambenim objektima, pokretnoj imovini građana.\nNevreme koje je sinoć zahvatilo Loznici dovelo je do izlivanja bujičnih potoka u Banji Koviljači,Trbušnici, Voćnjaku, Paskovcu, Jadranskoj Lešnici, Čokešini, objavljeno je na sajtu grada.\nBujični potoci u u Banji Koviljači pričinili oštećenja na više lokalnih puteva, voda je prodrla u stambene objekte, Specijalnu bolnicu, pojavila su se, za kratko vreme, opet nova klizišta.\nNa Trbušničkoj reci vodena stihija je odnela mostove, a kako se procenjuje, veliku štetu pretrpela su i domaćinstva u mesnoj zajednici Gradilište, gde je voda poplavila kotlove gradske toplane.\nReka Štira se u gornjem toku ulila u stotinak kuća Voćnjaka i Paskovca, odnela dva mosta, a u samom gradu doprla u više stambenih objekata i prodavnica.\nNevreme, koje je sinoć zahvatilo Loznicu, za kratko vreme obrušilo je više stabala, pričinilo štetu na automobilima, a nešto posle 18 časova evakuisano je devetnaestoro ugroženih žitelja u Sportski centar Lagator.\nOdluka o vanrednoj odbrani od poplava doneta je na preporuku Javnog vodoprivrednog preduzeća ''Srbijavode'' čime su započete aktivnosti na angažovanju vatrogasno - spasilačkih jedinica iz Loznice, Krupnja, Malog Zvornika, i Šapca, javnoih preduzeća Naš dom, Grad, Vodovod, Toplana, banjske Direkcije.\nUvedeno je neprekidno dežurstvo u Operativnom centru Gradskog štaba, četiri stručno operativna tima neprekidno su obilazila kritična područja, a počela je i sanacija vitalnih puteva i zaustavljeno isticanje gasa u Banji Koviljači.\nU organizaciji "Našeg doma" počelo je punjenje vreća sa peskom, a spasilačke ekipe budno prate dalji razvoj situacije jer su hidrološke prilike i dalje nestabilne.


Miomir Udovički: Prijateljstva izgrađena u Kini su moja najveća priznanja china radio international\nMiomir Udovički: Prijateljstva izgrađena u Kini su moja najveća priznanja\n2013-01-21 16:06:18 cri\nU decembru 2006. godine u ambasadi Srbije u Kini organizovan je prijem, na koji su pozvani svi Kinezi, koji su učili srpski jezik, među kojima su bile i moje kolege. Dugo nakon tog prijema slušala sam utiske sa tog susreta, na kojem su se videli prijatelji koji godinama, pa čak i decenijama nisu bili u kontaktu. Bio je to prvi prijem koji je organizovao tada novi ambasador Srbije, Miomir Udovički, koji je pronašao ''tanku nit'' koja vodi do kineskog srca. Od tada je prošlo šest godina, ambasador Udovički je za svo to vreme uspešno radio svoj posao. Nekoliko dana pre isteka mandata ambasadora Udovičkog razgovarala sam sa njim o rezultatima koji su postignuti tokom njegovog boravka u Kini.\n''Ono što uvek od uspeha ističem na prvom mestu jeste uspostavljanje strategijskih odnosa između dve zemlje. Veoma sam ponosan na to ostvarenje, jer je Srbija prva zemlja iz centralne i istočne Evrope koja je to ostvarila. Strategijsko partnerstvo je pre svega, rezultat dubokog međusobnog poštovanja, poverenja i podrške između dve zemlje.\nAmbasador Udovički je prošle godine za svoje angažovanje proglašen za novinsku ličnost godine, bio je jedini ambasador strane zemlje u Kini koji je dao intervju u prazničnom broju ''Ženmin žibaoa'' , povodom 90-te godišnjice KP Kine, ali naglašava da su mu izgrađena prijateljstva u Kini najveća priznanja za njegov rad.


УЧЕНИЦИ СШЦ „ВУК КАРАЏИЋ“ ЛОПАРЕ НА САЈМУ\nUČENICI SŠC „VUK KARADžIĆ“ LOPARE NA SAJMU\n5. aprila 2019. / Postavljeno u AKTUELNOSTI\nUčenici četvrtog razreda ekonomskih tehničara JU SŠC „Vuk Karadžić“ Lopare učestvovali su na Sajmu preduzeća za vježbu ekonomskih, trgovačkih, turističko-ugostiteljskih škola Republike Srpske i Federacije BiH kao izlagači sa preduzećem koje se bavi prodajom opreme i proizvoda od pčela.\n„Preduzeće pod nazivom doo „ZUZU“ Lopare je u najboljem svjetlu prezentovalo svoj rad iz prethodnog perioda i iznijelo sav potencijal koji naša škola nudi mladim naraštajima“- rekla je učenica Jelena Božić.\nPreduzeće za vježbu je mjesto za učenje putem simulacije preduzeća sa odgovarajućim organizacionim formama i procesima što obuhvata nabavku, prodaju, marketing, računovodstvo i sekretarijat.\n„Učenici rade u zgradi škole u jednoj posebnoj-za to opremljenoj prostoriji uz korišćenje računara, interneta, skenera i štampača. Kupci i dobavljači su druga domaća preduzeća za vježbu i sve se odvija realno, osim toka novca i robe (novac i roba su fiktivni)“- rekla je profesorica Jelena Vujić.\nOdlazak učenika na sajam podržala je Opština Lopare, Uprava škole, „Kort market“, „Enterijer Kojić“, kao i medari Rakić i Jović iz Lopara.\nU organizaciji Ekonomske škole iz Bijeljine danas je organizovan Sajam preduzeća za vježbu ekonomskih, trgovačkih, turističko-ugostiteljskih škola Republike Srpske i Federacije BiH na kome je učestvovalo 26 škola iz 26 gradova Republike Srpske i Federacije BiH, 63 preduzeća sa preko 200 učesnika.


Električni trotineti - Tunguzija Shop\nElektrični trotineti, Resto\nWindgoo Električni bicikl B3\nModel B3 Naziv i vrsta robe Električni trotinet Uvoznik Tačan podatak o uvozniku će biti naveden na deklaraciji koju dobijate uz proizvod. Zemlja porekla Tačan podatak o zemlji porekla će biti naveden na deklaraciji koju dobijate uz proizvod.\nWindgoo Električni trotinet T10\nModel T10 Naziv i vrsta robe Električni trotinet Uvoznik Tačan podatak o uvozniku će biti naveden na deklaraciji koju dobijate uz proizvod. Zemlja porekla Tačan podatak o zemlji porekla će biti naveden na deklaraciji koju dobijate uz proizvod.\nModel MI 1S Naziv i vrsta robe Električni trotinet Uvoznik Tačan podatak o uvozniku će biti naveden na deklaraciji koju dobijate uz proizvod. Zemlja porekla Tačan podatak o zemlji porekla će biti naveden na deklaraciji koju dobijate uz proizvod.\nModel MI Essential Naziv i vrsta robe Električni trotinet Uvoznik Tačan podatak o uvozniku će biti naveden na deklaraciji koju dobijate uz proizvod. Zemlja porekla Tačan podatak o zemlji porekla će biti naveden na deklaraciji koju dobijate uz proizvod.


Antić: Radovi na brzoj pruzi Beograd-Budimpešta počinju 2015. godine : Nadlanu.com\nAntić: Radovi na brzoj pruzi Beograd-Budimpešta počinju 2015. godine\nObjavljeno 23. dec 2013. / 18:50:01\nPosle sastanka u Vladi Srbije sa kineskom radnom grupom za realizaciju tog projekta, ministar saobraćaja Aleksandar Antić je rekao da će se u 2014. raditi na izradi idejnog projekta i da ćemo tada imati jasniju sliku o tome kako će biti finansirani radovi i koliko će koštati.\nPrema njegovim rečima, prve procene pokazuju da je za modernizaciju pruge od Stare Pazove do Novog Sada potrebno oko 350 miliona evra i za deo od Novog Sada do mađarske granice više od 500 miliona evra.\nAntić je rekao da bi, prema tim podacima, za deo kroz Srbiju trebalo izdvojiti najviše 880 miliona evra, a za deo od mađarske granice do Budimpešte skoro dvostruko više, s obzirom na to da je mađarska pruga u lošijem stanju.\nAntić je kazao da će se u narednom periodu razgovarati i o dinamici povlačenja sredstava od Kine i to tako da se povlačenje pomeri za godine kada očekujemo da ćemo ostvariti rast bruto domaćeg proizvoda i da kada ćemo uravnotežiti zaduživanje.\nOn je kazao da srpska strana traži da brza pruga bude za mešoviti saobraćaja, putnički i teretni, s obzirom na to da teretni železnički prevoz ima veliku perspektivu u budućnosti.\nAntić je kazao da je za Srbiju važno da železnički Koridor 10 bude konkurentan Koridoru 4, u koji Rumunija i Bugarska ozbiljno investiraju.\nAmbasador Kine u Beogradu Džang Vansjue je rekao da se nastavljaju aktivnosti dogovorene na nedavnom samitu Kine i 16 evropskih zemalja, koji je održan u Bukureštu i da je kineska delegacija došla da prouči uslove za modernizaciju pruge Beograd - Budimpešta, tehničke detalje, modele finansiranja i drugo.\nAmbasador je naglasio da bi Srbija i Kina trebalo dodatno da unaprede saradnju i podsetio da Kinezi u Srbiji grade prvi most (Zemun - Borča) i prve radove na termoelektrani (Kostolac) u Evropi.\nVansjue je izrazio očekivanje da će Kinezi graditi i prvu prugu u Evropi, od Beograda do Budimpešte.\nAntić je razgovarao sa generalnim direktorom sektora za bazične industrije državne Nacionalne komisije za razvoj i reforme NR Kine Huang Minom i ostalim članovima kineske radne grupe, u srpskom timu su bili predstavnici ministarstava za saobraćaj, finansije i spoljne poslove.\nSimonović očekuje pomoć kineske strane\nKineska radna grupe za modernizaciju pruge Beograd - Budimpešta, zajedno sa ambasadorom Vansjuem, posetila je i "Železnice Srbije", a sastanak su obe strane ocenile veoma korisnim za buduću saradnju.\n"Dalji pravci rekonstrukcije železničke infrastrukture su Koridori 10 i 11, pruga Niš-Dimitrovgrad i pruga Beograd-Novi Sad-Subotica. Za rekonstrukciju su sredstva delom obezbeđena iz ruskog kredita, a delom iz kredita Evropske banke za obnovu i razvoj", objasnio je Simonović, saopštile su Železnice Srbije.\nSredstvima ruskog kredita će, kako je rekao, biti modernizovano šest deonica na Koridoru 10, kao i pruga Beograd - Pančevo. Plan je da se 780 kilometara pruge Koridora 10 kroz Srbiju potpuno rekonstruiše, a da se 300 kilometara laganih vožnji na srpskim prugama smanji ili ukine.\n"Nabavkom 60 novih vozova do 2015. godine, očekujemo znatno bolje stanje u putničkom saobraćaju. Prostora za povećanje obima prevoza robe još ima, ali to je usko povezano sa stanjem privrede u zemlji", rekao je generalni direktor "Železnica Srbije".\nOn je je dodao da "Železnice Srbije" očekuju pomoć kineske strane u realizaciji projekta modernizacije pruge od Beograda do Subotice, a da će konačnu reč dati srpska i kineska vlada. Sastanku je prisustvovao i pomoćnik ministra saobraćaja Dejan Lasica.\nRradnu grupu iz Kine za relizaciju projekta Železničke pruge Beograd - Budimpešta, predvodio je glavni član Sektora za međunarodnu saradnju Državne nacionalne komisije za razvoj i reforme NR Kine, Hu Fang. Reč je o radnoj grupi koja se bavi poslovanjem i upravljanjem železnicom.\nDirektor Direkcije za prevoz Negosav Teofilović upoznao je goste iz Kine sa sadašnjim stanjem voznih sredstava, kao i udelom putničkog i teretnog prevoza u ukupnom železničkom saobraćaju.\nOvo je već druga visoka kineska delegacija koja je u proteklih mesec dana posetila srpske železnice. Prethodna delegacija koja se sastala sa poslovodstvom Železnica Srbije krajem novembra, razgovarala je o tehničkim pitanjima projekta modernizacije i izgradnje železničke pruge Beograd- Novi Sad-Subotica-Budimpešta.\nFoto: Beta - Nenad Stojanović\nAleksandar Antićbeogradbrza prugabudimpeštakoridor 10


JP “RAD” Lukavac pokreće akciju isključenja neplatiša komunalnih usluga – Zona047\nobjavio\tZona047.ba\t1. Decembra, 2016.\t1559\tpregleda\nJP “RAD” Lukavac pokreće akciju isključenja neplatiša komunalnih usluga\nJavno preduzeće “RAD” Lukavac, izdalo je saopštenje povodom problema sa naplatom komunalnih usluga. Kompletan tekst saopštenja donosimo u nastavku.\n“U cilju zaštite korisnika koji redovno izmiruju svoje obaveze, pozivamo korisnike da odmah izmire dugovanja koja imaju prema J.P. „RAD“ Lukavac za izvršene komunalne usluge odvoza smeća, isporuke vode i toplotne energije.\nObavještavamo korisnike komunalnih usluga da J.P. „RAD“ Lukavac pokreće akciju isključenja sa sistema grijanja i vode onih korisnika usluga koji nisu izmirili obaveze. Isključenja će se vršiti blindiranjem i plombiranjem grijnih tijela i vodomjera u stambenim i poslovnim prostorima.\nUkoliko korisnik ne dozvoli ovlaštenim radnicima davaoca usluge pristup instalacijama grijanja i vode, isključenje će se vršiti uz asistenciju nadležne Policijske uprave i Službe za inspekcijske poslove općine Lukavac.\nPonovno priključenje korisnika izvršiće se na njihov pismeni zahtjev uz obavezu plaćanja cjelokupnog duga prema J.P. „RAD“ Lukavac, kao i troškova isključenja i ponovnog priključenja.\nKorisnik koji je isključen sa sistema grijanja i vode, dužan je omogućiti ovlaštenim radnicima J.P. „RAD“ Lukavac povremene kontrole. Ukoliko se u postupku kontrole utvrdi da se korisnik neovlašteno priključio na sistem grijanja i vode ili ne dozvoljava izvršenje kontrole, protiv takvog korisnika biće podnesena prijava nadležnoj inspekciji.\nJ.P. “RAD” Lukavac ne preuzima odgovornost za posljedice koje proisteknu zbog isključenja korisnika.\nNapominjemo da će J.P. “RAD” Lukavac ubuduće pred sudom zastupati advokati u predmetima koji se vode protiv većih dužnika te da će isti imati dodatne troškove (kamate, sudske takse, naknade troškova advokatu).\nOvu priliku koristimo da se zahvalimo našim korisnicima koji uredno plaćaju svoje račune.”


Vesti :: Vakcinacija dece drastično skuplja\nUsvajanjem novog pravilnika o imunizaciji, koji se očekuje krajem ovog meseca,pišu Novosti, deca u Srbiji će manje puta "zavrtati rukav" nego dosad, jer će umesto pojedinačnih, dobijati vakcine koje u istoj dozi sadrže zaštitu protiv više bolesti.\nObavezna vakcinacija u Srbiji tako bi se približila evropskim standardima, ali novi pravilnik je finansijski prilično ambiciozan, jer značajno povećava troškove imunizacije. Vakcinacija pojedinačnim "bocama" protiv difterije, tetanusa, velikog kašlja, dečje paralize i oboljenja izazvanih hemofilusom influence B, kasu zdravstvenog osiguranja sada košta nekoliko stotina dinara po detetu, dok je cena kombinovane vakcine protiv ovih bolesti 3.500 dinara. A svako dete, kao i pri vakcinaciji pojedinačnim vakcinama, treba da primi dve doze u razmaku od godinu dana.\n- U prvoj godini života deca bi ubuduće, umesto pojedinačnih vakcina protiv difterije, tetanusa, velikog kašlja, dečje paralize i oboljenja izazvanih hemofilusom influence B, primala kombinovanu vakcinu protiv svih ovih oboljenja, koja bi se takođe davala i prilikom revakcinacije u drugoj godini - kaže dr Goranka Lončarević, šef Odseka za imunizaciju u Institutu za javno zdravlje Srbije.\n9. Juni 2012. Vesti 0 1832\nprotiv vakcinacija oboljenja dinara skuplja tetanusa izazvanih umesto godini dece drasticno vesti obavezna decje takodje paralize influence hemofilusom kaslja cena\nTri reči: dece drasticno skuplja, tetanusa velikog kaslja, difterije tetanusa velikog, velikog kaslja decje, kaslja decje paralize, izazvanih hemofilusom influence, oboljenja izazvanih hemofilusom, protiv difterije tetanusa, visestruko skuplja umesto, skuplja vesti vakcinacija\nDve reči: vakcinacija dece, oboljenja izazvanih, drasticno skuplja, dece drasticno, decje paralize, hemofilusom influence, kaslja decje, izazvanih hemofilusom, tetanusa velikog, obavezna vakcinacija\nJedna reč: protiv, vakcinacija, oboljenja, dinara, skuplja, tetanusa, izazvanih, umesto, godini, dece, drasticno, vesti, obavezna, decje, takodje, paralize, influence, hemofilusom, kaslja, cena


BTC $36.222 -3,09%\nETH $2.417 -1,88%\nSOL $89 -5,53%\nXRP $0,61 -1,96%\nU seriji blogova 10. decembra, Ros Ulbriht - osnivač sada propalog anonimnog tržišta Silk Road - predvideo je da će cena BTC-a 2020. dostići 100.000 dolara. Blogovi su objavljeni na osnovu pisama koje je napisao u zatvoru, koristeći tip tržišne analize poznate kao Elliott Wave Theory.\nUlbriht je tvrdio da je moguće izvršiti takvu analizu čak i bez poznavanja svakodnevnih kretanja cena bitkoina i opšteg stanja na tržištu. Da bi prognozirao uspone i padove u ciklusima finansijskog tržišta, Ulbriht je prepoznao krajnosti u psihologiji investitora. U pogledu bitkoina, navodno emocije investitora igraju značajniju ulogu za razliku od tradicionalnih tržišta.\nS tim u vezi, cena bitkoina mogla bi se veštački povećati očekivanjima investitora u kombinaciji sa psihologijom mase i pozitivnom petljom povratnih informacija o optimizmu kupaca.\nIgrači u industriji predviđaju BTC cene\nNeki drugi igrači iz industrije takođe su predvideli kretanja cena bitkoina u narednoj godini. Izvori su za Cointelegraph rekli da Endi Čeng, šef operacija u OKEx berzi, misli da bi bitkoin mogao da skoči iznad 14000 dolara u 2020. godini. Prema Čengu, prihvatanje ETF-a bitkoina u Sjedinjenim Državama moglo bi da bude katalizator rasta cena.\nRobert Bidls, predsednik blokčein kompanije Monarch, navodno sugeriše da bi prepolovljenje bitkoina u maju moglo da podstakne rast cene na 11.000 dolara oko tog trenutka. „Dalje bih se usudio da kažem da će bitkoin u narednih 5 godina dostići vrednost od dva miliona dolara po novčiću, ukoliko ga glavni dev tim ne uništi slučajno iznutra“, dodao je Bidls.\nMastermajnd Silk Road-a\nRadeći pod pseudonimom „Dread Pirate Roberts“, Ulbriht je bio mastermajnd koji stoji iza Silk Road-a koji je korisnicima omogućio kupovinu i prodaju bilo čega, bez obzira da li je legalno. Iako je na ovom sajtu navedeno oružje, ukradeni podaci o kreditnim karticama, kao i legalni proizvodi, nezakonita droga bila je daleko najčešća na listi.\nSilk Road je počeo koristiti Tor, mrežni softver koji se koristi za pristup darknetu i bitkoin eskrou za prikrivanje identiteta kupca i prodavca i njihove aktivnosti. Ulbriht je uhapšen i osuđen na doživotni zatvor u 2015. godini, osuđen zbog pranja novca i pomaganja u distribuciji droge, hakovanja računara i prevara, između ostalih optužbi.\nRanije u decembru, Tim Drejper, jedan od najuspešnijih investitora na svetu, pozvao je na oslobađanje Ulbrihta.


PAO doživeo debakl u Barseloni\nAlo\t29.10.2015 22:07\nKošarkaši Barselone ubedljivo su trijumfovali na svom parketu protiv Panatinaikosa rezultatom 77:52.\nEkipa Saše Đorđevića je večeras u Kataloniji pokazala poprilične nedostatke u igri. Odsustvo povređenih Jankovića i Kuzmića, kao i činjenica da je srpski stručnjak imao samo devet igraa u rotaciji donekle mogu da budu opravdanje za potpuno inferiornu ulogu na gostovanju jednom od favorita za osvajanje evropske krune.\nKatalonski tim je sve vreme držao igru pod kontrolom i nijednog trenutka nije dozvolio grčkom predstavniku da pomisli na preokret.\nJedan od tragičara je svakako bivši košarkaš Partizana Saša Pavlović koji je pri rezultatskom zaostatku od 42:35 promašio važan šut, a potom zbog prigovora dobio tehničku.\nOd tada, Barselona je konstantno uvećavala prednost, da bi na kraju dobila sa ubedljivih 25 poena prednosti.\nNajefikasniji u pobedničkoj ekipi bio je Džastin Doelman sa 13 poena, a po 11 su ubacili Abrines, Perperoglu i Tomić.\nU redovima Atinjana, Gist je imao učinak od 13 poena, dok je Feldajn dodao 10. Raduljica je upisao devet poena, a Pavlović sedam.


21. Međunarodni sajam privrede Mostar 2018. – Razvojna agencija – Prvi korak\nU utorak 10.04.2018. godine otvoren je 21. Međunarodni sajam privrede Mostar 2018. Predsjednik Republike Srbije Aleksandar Vučić otvorio je ovogodišnji sajam privrede, koji će se do 14. aprila održavati na više od 30.000 četvornih metara zatvorenog i otvorenog prostora. Ove godine zemlja partner mostarskog sajma je Republika Srbija.\nMostarski sajam je sajam općeg tipa i na njemu se tradicionalno predstavljaju privredni subjekti iz gotovo svih grana privrede, među kojima prednjače poljoprivreda, gastronomija, turizam i uslužne djelatnosti, zatim elektroindustrija i IT sektor.\nAgencija za ekonomski razvoj “PRVI KORAK” d.o.o. Konjic u saradnji sa Turističkom zajednicom HNK uzela je učešće na istom i na štandu Turističke zajednice HNK predstavila potencijale Općine Konjic i promovisala Titov bunker kao i druge usluge, aktivnosti i planove za naredni period.


Uspostavljao poverenje a ubio 16\nNarednik koji je u Avganistanu ubio 16 civila, uglavnom žena i dece, je upućen u Avganistan sa specijalnim zadatkom, uspostavljanja poverenja lokalnog življa. On je trebalo da radi u zajedničkim patrolama sa lokalnim stanovnicima.\nNeimenovani američki funkcioneri na koje se poziva AP, kažu da je taj vojnik sam napustio vojnu bazu na jugu Avganistana i otvorio vatru u nedelju ujutro na porodice koje su spavale u dva sela u blizini baze. Reč je o vojniku iz zajedničke baze Luis-Mekord, država Vašington. Njegov zadatak je bio da pomogne specijalnim jedinicima, ili "zelenim beretkama" ili mornaričkim fokama, u operaciji uspostavljanja stabilnosti po selima.Neki seljaci kažu da veruju da je bilo više napadača, međutim američki funkcioneri su saopštili da je on bio sam. Nakon što je počinio napad, on se vratio u bazu i predao.


"The Frajle" postaju trio - getme\nUoči 12. rođendana novosadska grupa autentičnog izražaja i sjajnih vokala „The Frajle“ ostaje bez najmlađe članice Marije Mirković – Makice i dalje nastavlja kao trio. Jedna od najpoznatijih ženskih grupa, poznata po svojim osebujnim interpretacijama brojnih poznatih hitova, davnih je dana prerasla granice Vojvodine, i danas je jednako popularna na prostoru cijele regije.\nMarija je svoju odluku obrazložila na društvenim mrežama sa ostalim članicama grupe, Natašom Mihajlović i sestrama Nevenom i Jelenom Bučom.\n“Nakon 12 godina divnog prijateljstva, druženja i puno koncerata, donosim jednu tešku odluku, a to je da napustim grupu”.\nMarija je svoju karijeru odlučila nastaviti u drugom smjeru, a svoju je odluku obrazložila postojanjem brojnih poslovnih obaveza, istaknuvši da “nema svađe, nema ničega” te da je ovo bila najbolja odluka kako bi ljubav između članica grupe ostala i opstala i u budućnosti.\nSigurni smo da će ova odluka rastužiti brojne fanove ove popularne četvorke, no svakako radujemo se budućim nastupima i koncertima tria „The Frajle“,kad epidemiološka sitacija to dozvoli, kao i novim angažmanima Frajle na odlasku kojoj želimo svu sreću na daljnjem putu i u novim poslovnim izazovima.\nU nastavku pogledajte oproštajni video objavljen na Instagram profilu benda.\nPrevious Post Proljetno izdanje projekta Ilica: Q’ART\nNext Post U Rijeci započinje “zumasti” Tjedan dječje knjige 2021.


Preduzetničke ideje - korak po korak do uspeha - Udruženje Kreativno edukativni centar\nKreativno edukativni centar je organizovao nacionalni projekat u saradnji s Gradskom upravom za privredu u Novom Sadu pod nazivom “Korak po korak do uspešnije preduzetničke ideje” 2019. godine.\nProjekat je obuhvatio tri konferencije koje su imale za cilj da obuče preduzetnike da svoju ideju što bolje plasiraju na tržištu.\nKonferencije za razvijanje uspešnije preduzetničke ideje\n6. marta 2019. godine je održana prva konferencija „Izvori finansiranja“.\nGlavni razlog za organizaciju konferencije bio je prepoznata muka svih preduzetnika, a posebno onih koji tek započinju s poslovnim izazovima, s nedostatkom informacija o dostupnim izvorima finansiranja za njihove poslovne ideje. Nije retkost da se propuste prilike na određenim konkursima kao i subvencije iz domaćih i stranih fondova upravo zbog nedostatka informacija ove vrste.\nKonferencija je predstavila sve raspoložive domaće i strane donatore, kao i specifične alate neophodne za upravljanje novčanim tokovima, a jedan segment se bavio i iskustvom preduzetnika koji su već koristili razne izvore finansiranja. Konferenciji je prisustvovalo 150 učesnika, preduzetnika, koji su došli iz različitih oblasti poslovanja i iz različitih delova Srbije. Oni su nakon konferencije ostavili veoma pozitivne utiske, što se takođe pominje u brojnim vestima o ovom događaju.\nUskoro posle prve konferencije, organizovali smo drugu pod nazivom „Važnost marketinga za razvoj poslovne ideje“ koja je održana 8. maja 2019. godine u zgradi Rektorata Univerziteta u Novom Sadu.\nPoznato je da je marketing srce i osnova svakog uspešnog posla. Da li će poslovna ideja biti uspešna ili ne – zavisi od toga kako je predstavite ljudima. Primetili smo i da preduzetnici koji tek započinju svoju poslovnu ideju nemaju znanje o značaju marketinga za razvoj poslovne ideje. Naša ideja je bila da na jednom mestu okupimo sve vodeće stručnjake u toj oblasti, koji će naše učesnike upoznati i obučiti kako da koriste raspoložive alate i pojačaju marketing svog proizvoda, jer ako žele da imaju uspešno poslovanje, usluga ili proizvoda moraju postati poznati željenoj publici. Fokus konferencije bio je na mrežnom i internet marketingu, kao danas najpristupačnijem obliku marketinga. Učesnika je bilo 250, dok je predavača, eminentnih stručnjaka bilo 20.\nPoslednja konferencija u sklopu ovog projekta bila je 31. oktobra 2019. godine, a tema konferencije je bila „Inovacije u preduzetništvu“.\nOvaj projekat Kreativno edukativnog centara je realizovan i u saradnji sa Best Brand Friendly agencijom, koje zasigurno poznajete kao organizatore manifestacije Novosadski noćni bazar gde mali proizvođači i dizajneri imaju priliku da predstave i prodaju svoje proizvode.\nNadamo se da ćemo u budućnosti imati priliku da organizujemo još konferencija koje će pomoći preduzetnicima da se bolje predstave i snađu na tržištu.\nSve događaje koje organizujemo možete pratiti na našem blogu.\nTags: pisanje projekata, projekt menadžment, projekti u Srbiji\nPrethodni postTop 8 obuka za pisanje EU projekata


Voxxed Days Belgrade - Saga RS\nObjavljeno: 19. 10. 2017 in Vesti i događaji\nTreći put po redu, ova tehnološka konferencija održala se u Beogradu, u organizaciji Heap Spacea. Svi učesnici su imali priliku da čuju i saznaju nešto više o najaktuelnijim trendovima u svetu tehonlogija, kao što su mašinsko učenje, veštačka inteligencija, kao i bezbednost u virtuelnoj realnosti.\nOba dana konferencije smo se družili sa posectiocima na našem štandu, gde su mogli da se informišu o našem poslovanju i najzanimljivijim projektima i sve to dok uživaju u našim kokicama koje smo delili. Takođe, imali su priliku da učestvuju u nagradnoj igri koju smo organizovali, u kojoj su srećni dobitnici dobili Bobby Anti-theft ranac.\nDrugi dan konferencije, Zorica se potrudila da mladim programerima prenese jedinstveno iskustvo, koje retko gde mogu da čuju, na temu Agilne metodologije u javnom sektoru.\nU početnoj fazi agilnih projekata, postoji proces planiranja koji je deo prve iteracije, a isporuka je plan visokog nivoa za projekat. Intermedijalne faze u agilnim projektima su distribucija i / ili iteracije gde se dodatne funkcije isporučuju u obliku radnog koda. Završna faza u agilnom projektu je faza učvršćivanja ili spremnost proizvodnje, u kojoj se odvijaju procesne aktivnosti koje pripremaju proizvod za isporuku, zajedno sa završnom retrospektivom projekta i drugim završnim procesima. Uticaj interesnih grupa ostaje jak i ne smanjuje se sve dok se proizvod ne pusti i dok projekat nije završen (nasuprot PMBOK-u: pojavljuje se načelno i zatim opada u ostatku projekta).\nZorica je istakla par bitnih zaključaka iz našeg iskustva:\nUvek adresirajte RFP i prilagodite ih planovima,\nIzgradite poverljivi odnos sa svojim klijentom na svakom nivou,\nOdržavajte transparentnost (kako u dobrim tako i u lošim aspektima implementacije projekta),\nBitno je obezbeđivanje značajnih ciklusa iteracije tako da korisnik može da se poveže sa projektom sa entuzijazmom,\nIskustvo daje bolju tačnost u davanju procena, ali procene nisu rokovi.


Epidemija uticala i na manifestacije u Srpcu: “Bik fest” otkazan, “Biciklijada” odgođena - Glas Srpske\nD. J. 29.05.2020 23:13\nSRBAC - Tradicionalna manifestacija “Bik fest” u Sitnešima je otkazana, dok će “Srbačka biciklijada” biti pomjerena za ljeto, saopštili su organizatori ovih manifestacija.\n“Bik fest” je trebalo da bude održan 30. maja, treću godinu zaredom, ali je odlučeno da ovaj događaj koji je okupljao blizu hiljadu posjetilaca iz svih krajeva bivše Jugoslavije bude prolongiran za naredno proljeće.\n- Zaključili smo da nema uslova za održavanje jer epidemiološka situacija još nije na zadovoljavajućem nivou a na snazi je i zabrana okupljanja više od 50 ljudi - rekao je jedan od organizatora Vid Babić.\n“Biciklijada” je prema prvobitnom planu organizatora bila zakazana za 31. maj, ali će, prema riječima direktorice Turističke organizacije Srbac Radisave Šuščević novi termin najvjerovatnije biti tokom ljeta.\n- Čekamo odluke Republičkog štaba kako bismo vidjeli da li će biti dozvoljena veća okupljanja u narednom periodu - rekla je Šuščević i izrazila nadu da će situacija već u prvoj polovini juna biti jasnija.\nKrajem maja trebalo je da bude održana i tradicionalna godišnja skupština Udruženja lažova iz Sitneša, koja je zbog epidemije virusa korona takođe odgođena za iduću godinu.\nBijeljina: Rolerijada za kraj Sedmice urbane mobilnosti\n23. 09. 2020 15:27\n23. 09. 2020 14:44\nModriča: Vatrogasna jedinica dobila novo vozilo\n23. 09. 2020 13:54\nRekonstruisan most u Jošavci gornjoj\n23. 09. 2020 13:00\nPale: Za pomoć Vanji Mirković prikupljeno 7.345 KM\n23. 09. 2020 12:01\nZbog nevremena više trebinjskih sela bez struje\n23. 09. 2020 10:03\nZa rogatičkog voćara Ljubišu Rackovića nema predaha: “Vesela mašina” guta najbolje plodove\n23. 09. 2020 07:51\nStanove dobilo 13 mladih bračnih parova u Doboju\n22. 09. 2020 16:05\nBijeljina: Povelja grada Miloradu Dodiku\n22. 09. 2020 14:18\nSvjetski dan bez automobila u Tesliću: Šareni baloni signali za oprez\n22. 09. 2020 14:03\nBolnica "Sveti vračevi": Dogovorena saradnja sa Medicinskim fakultetom u Foči\n22. 09. 2020 14:02\nUčiteljica u produženom boravku u Prnjavoru pozitivna na virus korona\n22. 09. 2020 13:31\nČelinac: Održan sajam starih sorti sjemena i zdrave hrane\n22. 09. 2020 11:48


Svijet već komunicira na 5G, a BiH na nivou Sjeverne Koreje - Impuls\nObjavljeno: Četvrtak, 31 Januar 2019 08:35\nRegulatorna agencija za komunikacije (RAK) održala je 30. januara sastanak s entitetskim i državnim ministarstvima komunikacija kako bi Vijeću ministara predložila odluku o uvođenju 4G mreže u Bosni i Hercegovini.\n– Ministarstvo je predložilo više cijena, ali smo pazili da se implementacija tog projekta ne lomi preko leđa građana, jer bi telekomi sigurno povećali cijene usluga – kazao nam je Vlatko Drmić, pomoćnik ministra za komunikacije.\n– Bosna i Hercegovina jedina je zemlja u regionu koja nema pokrivenost 4G mrežom. U svijetu smo u društvu s Kongom, Sjevernom Korejom i Somalijom – ističe Drmić.\n– Na udaru su privatni korisnici i kompanije. Problem imaju i freelanceri, koji rade za kompanije izvan BiH. Oni rade na 3G mreži i razmjenjuju veliku količinu podataka, a imaju spor internet – pojašnjava Drmić.


EU preti deportacijom 400 hiljada migranata - 07.10.2015, Sputnik Srbija\nViše stotina hiljada migranata kojima nije odobren status izbeglica biće deportovani iz Evrope u toku narednih nekoliko nedelja, piše list Tajms. 07.10.2015, Sputnik Srbija\nevropa, politika, vesti, svet, evropska komisija, evropska unija (eu)\n13:50 07.10.2015 (Osveženo: 13:45 11.10.2021)\n© REUTERS / Bernadett SzaboIzbeglice iz Sirije čekaju ukrcavanje na voz u Mađarskoj 1. oktobra 2015.\nViše stotina hiljada migranata kojima nije odobren status izbeglica biće deportovani iz Evrope u toku narednih nekoliko nedelja, piše list Tajms.\nKako navodi list, preko 400 hiljada ljudi koji su u Evropsku uniju ušli za prvih šest meseci ove godine neće dobiti status izbeglice, što će ujedno biti i humanitarni ali i politički izazov lidera EU.\nTajms navodi i da Brisel preti pojedinim zemljama poput Nigerije i Eritreje ukidanjem viznog sporazuma ukoliko oni ne prime nazad ekonomske migrante koji potiču iz tih zemalja.\nPrema poslednjim podacima evropske pogranične agencije Fronteks, do kraja septembra je u EU ušlo oko 630 hiljada migranata. Evropska komisija je tim povodom saopštila da je ova migraciona kriza najveća još od vremena Drugog svetskog rata.


Kada je Kosovo, trebalo proglasiti i nezavisnost Srpske\nNe vidim spremnost Prištine na kompromis kada je u pitanju status Kosova, kazao je ministar spoljnih poslova Srbije Ivica Dačić.\nOn je beogradskoj TV Prva rekao da boljeg vremena za rješenje pitanja Kosova neće biti. Prema njegovim riječima, u narednih nekoliko mjeseci intenziviraće se razgovori za pokušaj pronalaska trajnijeg rješenja za status Kosova.\n"Federika Mogerini, šefica evropske diplomatije, će morati da ide na izbore. To znači da se intenzivira neposredni dijalog Beograda i Prištine, ali nema tog rješenja bez saglasnosti velikih sila", rekao je Dačić.\nKada je u pitanju njegov stav o podjeli Kosova, Dačić je podsjetio da je o tome govorio desetak godina.\n"Razgovarao sam o tome i sa Dobricom Ćosićem, on mi je pričao kako je o tome govorio sa Miloševićem i Đinđićem. Đinđić je govorio da imamo više mogućnosti, konfederacije, a ako ništa ne može, imamo podjelu", naglasio je Dačić.\nDodao je da se radovao kada je predsjednik Aleksandar Vučić otvorio unutrašnji dijalog, ali tvrdi da nije čuo nijedan drugi predlog.\n"To sam ja rekao, to je moje mišljenje. To nije predlog stranke, ni Vlade. Ja sam to govorio desetak godina, ja sam polazio od praktičnog rješenja. Ovo rješenje je brzo moguće jer nema preseljenja stanovništva", dodao je on.\nDačić je rekao da nije on taj koji je otvorio "pandorinu kutiju" i dodao da je, kada je proglašena nezavisnost Kosova, trebalo proglasiti i nezavisnost Republike Srpske. On navodi da je govorio o razgraničenju, i da nije upotrebio termin podjela.\n"Koje su to teritorije, nikada ni o tome nijesam govorio. Pitajte narod na sjeveru Kosova šta misli o tome. A Srbi u enklavama na jugu. Čemu oni pripadaju? Oni pripadaju srpskoj pokrajini po našem Ustavu, a gdje je to u realnom životu. Taj što živi u enklavi davno je prestao da misli da je to sastavni dio Srbije", naglasio je Dačić.


"Lanac duše" iz Nemačke na Beogradskom festivalu igre sutr\n„Lanac duše“ iz Nemačke na Beogradskom festivalu igre sutr\nTanjug 11. oktobra 2021. 14:41\nBEOGRAD – Predstava “Lanac duše” kompanije “Tanzmainz” iz nemačkog grada Majnca, koreografa Šaron Ejal, gostovaće sutra, 12. oktobra na velikoj sceni Jugoslovenskog dramskog pozorišta kao deo selekcije 18. Beogradskog festivala gre, najavljeno je danas na konferenciji za medije.\nOsnivač, direktor i selektor festivala Aja Jung je podsetila da je ova rasprodata predstava, pretposlednja na repertoaru 18. edicije, a da je prema planu bilo da zatvori ovu manifestaciju.\nIpak, kako je pandemija ponovo uticala na tok festivala, tako će odloženo gostovanje trupe „Drezden – Frankfurt kompanija igre“ biti realizovano tek 4. i 5. decembra na Velikoj sceni Opere i teatra Madlenianum u Zemunu.\nPublika će tada imati prilike da pogleda komad „Alter Ego“ istaknutog koreografa Jakopa Godanija, ujedno i poslednje ostvarenje 18. izdanja BFI.\nTakođe, Aja Jung je otkrila da je uveliko spreman program 19. edicije, koja se vraća u prolećni termin od 16. marta do 12. aprila 2022. godine, a gostovaće igračke pozorišne trupe iz 12 zemalja, sa značajnim koreografima i produkcijama, od Amsterdama do San Franciska, a prodaja karata će početi od petka, 15. oktobra.\nKoreografiju spektakla „Lanac duše“ trupe „Tanzmainz“ potpisuje čuvena umetnica Šaron Ejal, inače već dobitnica nagrade “Jovan Ćirilov – za korak dalje” (2017), dok su njeni saradnici koreografskih rešenja na projektu – Rebeka Hajting i Tom Vajnberger. Tanzmainz je kompanija savremene igre pri Državnom teatru u Majncu, a od 2014. godine, ovaj ansambl čine 22 igrača i produkcijski tim, koji predvodi direktor trupe Hone Dorman.\nPrvi čovek ove pozorišne kompanije je izjavio da je izuzetno srećan što se nalaze u selekciji ovako velikog međunarodnog festivala i da je zadovoljan kako su primljeni sinoć kada su doputovali u Beograd.\nKako je naveo Dorman, trupa u u Majncu nedaleko od Frankfurta broji 19 igrača sa tri praktikanta, a u Državnom tetru u Majncu je ukupno oko 400 zaposlenih.\nKompanija igre radi po principu saradnje sa koreografima koji stvaraju autentična, originalna, autorka scenska dela i veoma su otvoreni za projekte sa svima koji imaju ponuditi nešto sveže, novo, jedinstveno.\nNa turnejama su ambasadori svoje zemlje, a imaju i sopstveni festival na koji pozivaju druge svetske trupe kojima se dive i inspirišu ih u radu.\nOriginalne radove za Tanzmainz potpisuju tandemi Gaj Vajcman i Roni Haver, Šaron Ejal i Gaj Behar, Gaj Nader i Marija Kampos, Koen Avgustinen i Rosalba Tores Guero, Danijel Desnoje, Hoze Navas, Roj Asaf, Viktor Kihada.\nKako navodi koreografkinja – rediteljka u svojim zapisima u programu predstave, „Lanac duše“ je igrački komad o želji, i sve što je u vezi sa ljudima, prikazano je ovde.\n“Način na koji vas posmatraju, kako vi posmatrate njih, kako se oni međusobno gledaju. Ponekad je nemoguće uhvatiti emociju očima, ali ste svesni njenog prisustva i osećate je pod kožom. U osnovi je uvek priča o ljubavi, ljubavi prema drugima, sebi, prostoru koji vas okružuje, prema svemu”, naglasila je Šaron Ejal u svojoj pismenoj analizi komada.\nPremijera ove 55-minutne predstave održana je u pozorištu “Staatstheater Mainz” 2017. godine, a između ostalih igrača nastupa i Srpkinja Bojana Mitrović, koja je završila baletsku školu „Lujo Davičo“, onda se usavršavala u Amsterdamu, da bi je put odveo u Majnc, gde je u trupi „TanzMainz“ od njenog osnivanja 2014. godine.\n„Divno je što sam od samog početka u ovoj trupi i mogu videti kako se ova umetnička priča razvija i raste. Posebno je zanimljivo što nas ima 14 nacionalnosti i sjajno je sarađivati sa toliko kolega različitih kultura. Time uvek imamo nove poglede i ideje, odnosno perspektivu kako nas drugi vide, publika pre svega i stručna javnost“, izjavila je Bojana Mitrović.\n„Istina, ume biti veoma naporno i zahtevno, jer čim se završi jedna premijera, mi odmah krećemo da spremamo novu produkciju, što je dosta iscrpljujuće za telo. Ali, to je deo ovog posla, koji veoma volim“, naglasila je Mitrović, koja prvi put nastupa na Beogradskom festivalu igre.\nIgračica i koreografkinja Šaron Ejal, rođena u Jerusalimu, od 2009. godine počela je da kreira za trupe širom sveta: “Killer Pig” (2009) i “Corps de Walk” (2011) za Carte Blanće iz Norveške, “Too Beaucoup” (2011) za Hubbard Street Dance iz Čikaga i “Plafona” (2012) za Kompaniju igre iz Oldenburga.\nTrupu L-E-V osniva 2013. godine, zajedno sa saradnikom Gajom Beharom, sa kojim je imala uspeh u zajedničkom komadu “Crno bez naslova” za Kompaniju igre Opere Geteborga.\nTurneja ove nemačke trupe sa delom „Lanac duše“ je tokom ove godine gostovala u Moskvi, Parizu (sa čak 3000 prodatih karata), Bratislavi i Budimpešti nakon Beograda posetiće i London, nemačke gradove Keln, Berlin, Lajpcig, kao i Goricu u severnoj Italiji.


U selu Gornja Crnišava kod Trstenika, posle samoranjavanja iz vatrenog oružja u porodičnoj kući, četrnaestogodišnji dečak je podlegao povredama, potvrđeno je nezvanično RTS-u.\nPrema rečima meštana, dečak koji je pohađao osmi razred, iz škole se vratio oko 12 časova. Pretpostavljaju da je razgledao lovačku pušku i da je ranjen kada je slučajno opalila.\nBrzom intervencijom trsteničke hitne pomoći dečak je sa teškim povredama prevezen u kruševačku Opštu bolnicu i hitno prebačen u operacionu salu ali je, uprkos svim naporima lekara, podlegao povredama.\nN1 televizija: Dečak preminuo nakon što je slučajno sam sebe ranio iz lovačke puške\nDečak umro zbog samoranjavanja\nU selu Gornja Crnišava kod Trstenika, posle samoranjavanja iz vatrenog oružja u porodičnoj kući, četrnaestogodišnji dečak je podlegao povredama, javila je večeras Radio-televizija Srbije (RTS).\nU selu Gornja Crnišava kod Trstenika, četrnaestogodišnji dečak je podlegao povredama posle samoranjavanja iz vatrenog oružja u porodičnoj kući...Prema rečima meštana, dečak, koji je pohađao osmi razred, iz škole se vratio oko podneva, a pretpostavljaju da je razgledao lovačku pušku i da...


Objavljen roman ''Gde ptica peva najlepše'' Alehandra Hodorovskog • Art-Anima\nObjavljen roman ”Gde ptica peva najlepše” Alehandra Hodorovskog\nIzdavačka kuća Areté objavila je poluautobiografski roman Alehandra Hodorovskog „Gde ptica peva najlepše“. Prateći emigraciju porodice Hodorovski iz Ukrajine u Čile usled političkih i kulturnih nemira tokom 19. i 20. veka, knjiga predstavlja originalnu potragu za sopstvenim korenima, objedinjujući istoriju i mit, lične memoare i zadivljujuću rekonstrukciju bajki koje je autor slušao u detinjstvu.\nRoman duguje naslov Koktoovoj dovitljivoj refleksiji: „Ptica peva najlepše na svom porodičnom stablu.“ Međutim, pisac kao što je Hodorovski nije mogao da se inspiriše tužnom svečanošću koja obično zrači iz pripovesti o istoriji imigrantskih porodica; kod njega se ironija svojstvena Jevrejinu, suočena sa apsurdnošću njegove sudbine, udružuje sa odbacivanjem sve pretenciozne mudrosti kako bi nastala urnebesno komična priča gde se heroizam i legenda posmatraju kroz prizmu karikature i parodije.\n„Ako ostavimo postrani fantastične elemente, ’Gde ptica peva najlepše’ žestoko je originalna priča o imigrantima koja kulminira piščevim rođenjem u Čileu 1929 – što je bio zamršen vremenski period u istoriji te nacije. Udružite to s poezijom, tarotom i jevrejskim misticizmom i oživljava nadrealna vizija jednog genija“, ističe Pablišers Vikli.\nPrevious ”Neverovatni Moris” Terija Pračeta u prodaji od 21. oktobra\nNext Nova Tolkinova knjiga stiže u knjižare sledeće godine


„Konstantno se čuju motorne testere, glasna muzika, smeće na svakom koraku koje ostavljaju drvoseče“. Tako prizore iz nacionalnog parka "Fruška gora", nadomak Novog Sada, opisuje Nikola Arežina, iz udruženja građana „Fruškać“.\nOvo udruženje bavi se promocijom i zaštitom prirodnih lepota Fruške gore.\n„Moje mišljenje je da trenutna ekipa parka nema dovoljno kapaciteta da bilo šta promeni, a čini mi se da i ne želi“, rekao je Arežina tokom debate koja je u petak, 21. juna, održana na temu zaštite nacionalnog parka "Fruška gora", u Novom Sadu, u organizaciji Zelene stranke.\nTrideset prijava za seču drveća\nPrema podacima Uprave za šume Srbije, nadležne inspekcijske službe u proteklom periodu primile su više od trideset prijava za seču drveća, u nacionalnom parku "Fruška gora“.\nAli, ni u jednoj situaciji nije bilo reči o nedozvoljenoj akciji, objašnjava Saša Stamatović iz te institucije.\n„Kada smo dobili neke primedbe, ja sam tražio izveštaj pokrajinske inspekcije, i u izveštaju stoji da u protekle tri godine sprovedeno je više od trideset inspekcijskih nadzora u Nacionalnom parku i tom prilikom nije konstatovana nikakva seča koja je bila van planova ili slično“, navodi Stamatović.\nČije je državno zemljište\nProblem je u tome da se ti planovi Frušku goru tretiraju kao šumarsko gazdinstvo a ne nacionalni park, navodi Dragan Gmizić, novinar istraživačkog portala VOICE koji je istraživao slučaj seče šuma.\n„Kada mi govorimo ovde o planskom i odgovornom upravljanju Fruškom gorom, mi govorimo o planskom i odgovornom upravljanju šumarskim gazdinstvom a ne nacionalnim parkom. I čini mi se da se prečisto nacionalni park tretira kao šumarsko gazdinstvo a ne kao prirodni rezervat“, ističe on.\nMilan Medarević, sa Šumarskog fakulteta u Beogradu, kaže da je prema planovima svega jedan posto šume Fruške gore je zahvaćeno planskom sečom.\n„Poslednji plan upravljanja pretpostavio je jedan posto zahvata po površini. Kako god se to ocenjivalo to je u odnosu na iskustva danas u Evropi vrlo umeren intenzitet. Ja znam kakav je to utisak kada naiđete na složaj od pedeset - sto metara ogreva, ali sama procedura odobravanja seče je vrlo komplikovana“, ističe on.\nUz eksploataciju prirodnih resursa, za Frušku goru predstavlja veliki pritisak i saobraćaj koji se odvija na putevima kroz nju. Problem je i to što je teritorija ove planine u nadležnosti osam opština, te to što se na park naslanja četrdesetak naseljenih mesta.\nSeča zarad opstanka\nIz javnog preduzeća „Nacionalni park Fruška gora“ poručuju da se sve radi po planu uz napomenu da je seča šume među najbitnijim izvorima finansiranja samog parka.\nKonstantin Plužarević iz tog preduzeća navodi da sam park od države godišnje dobija svega 12 miliona dinara (oko 100.000 evra) što je dovoljno za 12 dana funkcionisanja parka. On dodaje da uvođenjem naknada za posetu parku i drugih nameta, to preduzeće očekuje promenu finansija.\n„Cilj nam je da prihodi u budućnosti budu zaista više od tih naknada nego od eksploatacije šuma. Danas da bismo napravili jedan sto ili očistili deo šume, trebaju nam velika sredstva, mi sa tim sredstvima koje dobijamo trenutno ovo ne možemo da izguramo“, kaže Plužarević.\nNacionalni park je nedavno započeo primenu zakona donetog prošle godine, koji propisuje naknade koje se naplaćuju za korišćenje zaštićenog prirodnog dobra, što je i Fruška gora.\nNajveća novina je to što se od sada naplaćuje dnevni ulaz na Frušku goru, kao i u sve druge nacionalne parkove i prirodna dobra pod zaštitom u Srbiji. Pored ulaza za posetioce, i dalje će se naplaćivati naknada za ulaz vozila, kao i za fotografisanje.\nFruška gora je proglašen nacionalnim parkom pre šezdeset godina, pod aktivnom zaštitom je više od 25 hiljada hektara površine.


Saglasno strateškim dokumentima razvoja energetike Republike Srbije, kao i svojim razvojnim interesima, jedan od značajnijih ciljeva JP EPS je nastavak aktivnosti na povećanju udela proizvodnje električne energije iz obnovljivih izvora energije. Kao jedna od uticajnijih kompanija u proizvodnji električne energije u regionu JP EPS je opredeljen za primenu najsavremenijih tehnologija na polju korišćenja obnovljivih izvora energije, povećanja stepena iskorišćenja i ekonomski opravdanog i održivog energetskog razvoja, prvenstveno na bazi vodnih resursa.\nU tom smislu među prioritetima JP EPS je nastavak aktivnosti na projektima revitalizacija i modernizacija postojećih velikih i malih HE, izgradnja novih malih HE, razvoj vetroelektrana i solarnih elektrana, ali i postrojenja za sagorevanje komunalnog otpada i korišćenje biomase za koje se analiziraju moguće lokacije.\nKako bi ostvario definisane ciljeve, JP EPS je opredeljen da, u odgovarajućoj meri, angažuje svoje resurse na iskorišćenju hidropotencijala svih vodotokova gde se pokaže da ima interes da gradi hidroelektrane, bilo da su na lokacijama koje su već u posedu EPS-a, ili u njihovoj neposrednoj blizini.\nImajući u vidu navedeno, važno je naglasiti da se JP EPS ne bavi projektovanjem, konsaltingom ili pružanjem bilo kakvih usluga u ovoj oblasti, tako da se sva ispitivanja i analize potencijala obnovljivih izvora energije sprovode isključivo za sopstvene potrebe, ali svakako sagledavajući i mogućnosti partnerskih odnosa na razvoju i realizaciji nekih projekata.\nDrugi važan segment, koji dobija sve više na značaju i koji je je priznat kao jedan od prioriteta u Strategiji održivog razvoja Republike Srbije je energetska efikasnost. Obzirom da je JP EPS već prepoznao energetsku efikasnost kao važan element svoje energetske politike, značajne aktivnosti u tom smislu su već preuzete i shodno svojoj nadležnosti, JP EPS je u značajnoj meri unapredio energetsku efikasnost svojih kapaciteta na strani proizvodnje i distribucije električne energije i stvorio uslove da to bude trajan proces. Velika očekivanja u narednom periodu su u segmentu unapređenja energetske efikasnosti i na strani potrošnje u svakom segmentu pojedinačno.\nDa bi, kao odgovorna kompanija, nastavio sa daljim aktivnostima na unapređenju energatske efikasnosti, JP EPS je započeo i realizaciju studije “Analiza potencijala i programa organizovanog praćenja i unapređivanja energetske efikasnosti u proizvodnji uglja i proizvodnji i distribuciji električne i toplotne energije” a sa ciljem sagledavanja energetske efikasnosti u svim delatnostima JP EPS. Završetkom studije se postavljaju osnove za uvođenje sistema menadžmenta energijom (ISO 50001) na nivou cele kompanije, čime bi se stekli uslovi da doprinesemo efikasnijem radu kao i da blagovremeno odgovorimo na obaveze koje proizilaze iz Zakona o efikasnom korišćenju energije.\nOstvarivanjem ovih aktivnosti stvoriće se uslovi za:\n•\tdiversifikaciju resursa\n•\tpovećanje sigurnosti snabdevanja energijom i njeno efikasnije korišćenje,\n•\tpovećanja konkurentnosti,\n•\tsmanjenje negativnih uticaja na životnu sredinu i\n•\tpodsticanja odgovornog ponašanja prema energiji.\nKada su u pitanju velike hidroelektrane, važno je napomenuti da su završene revitalizacije:\n• HE Ovčar banja i Međuvršje,\n• HE Bajina Bašta,\nkao i da su u toku revitalizacije:\n• HE Đerdap 1,\n• HE Zvornik\n• 15 MHE malih hidroelektrana koje su u vlasništvu JP EPS,\nkao i izgradnja\n• 2 nove MHE na vodoprivrednim akumulacijama.\nPored navedenih u sklopu produženja životnog veka i podizanja efikasnosti postojećih hidroelektrana, u narednom periodu se planiraju i sledeće revitalizacije za koje je u toku izrada tehničke dokumentacije\n• Vlasinske HE\n• HE Bistrica\n• HE Potpeć\n• RHE Bajina Bašta,\nKako bi dodatno povećali proizvodnju električne energije iz obnovljivih izvora, započete su određene pripremne aktivnosti na izgradnji novih proizvodnih kapaciteta sa potencijalnim parnerima i trenutno se zajednički sagledavaju mogućnosti izgradnje novih hidroelektrana u okviru sledećih projekata:\n• Projekat HE Ibarske\n• Projekat HE Komarnica\n• Projekat HE Moravske\n• Projekat RHE Bistrica\n• Projekat izgradnje 4. agregata u HE Potpeć\n• 5 MHE na vodoprivrednim akumulacijama.\nStudijom opravdanosti izgradnje parka vetroelektrana na lokalitetu Kostolca, instalisane snage oko 66 MW i obezbeđenjem izvora finansiranja stvoreni su uslovi za realizaciju projekta izgradnje vetroparka na navedenoj lokaciji.\nStudijom opravdnosti izgradnje solarne elektrane Kostolac instalisane snage do 10 MW i obezbeđenjem izvora finansiranja stvoreni su uslovi za realizaciju projekta izgradnje solarne elektrane na navedenoj lokaciji.\nSagledavajući i druge moguće projekte, svakako treba napomenuti i da je u toku izrada neophodne dokumentacije za izgradnju solarne elektrane na lokaciji Srednje kostolačko ostrvo snage oko 100 MW.


Digitalni specijalni efekti za Holivud iz Srbije Digitalni specijalni efekti za Holivud iz Srbije – Personal magazin\nDigitalni specijalni efekti za Holivud iz Srbije\nDigitalkraft i Crater Studio uspešno realizovali dva ugovora za digitalnu animaciju sa produkcijskim firmama iz Amerike ugovorena na Sigraf konferenciji. Firme iz Srbije Digitalkraft i Crater Studio uspešno su realizovale…\nDigitalkraft i Crater Studio uspešno realizovali dva ugovora za digitalnu animaciju sa produkcijskim firmama iz Amerike ugovorena na Sigraf konferenciji.\nFirme iz Srbije Digitalkraft i Crater Studio uspešno su realizovale dva ugovora za digitalnu animaciju za filmske produkcijske kuće iz Amerike koji su dogovoreni na Međunarodnoj konferenciji i sajmu kompjuterske grafike i interaktivnih tehnika Sigraf 2008 (Siggraph 2008). Firme iz Srbije su bile zadužene za mat bojenje za film “Čitač” (The Reader) za Rhino Studio iz Njujorka (www.weinsteinco.com).\nPremijera ovog holivudskog filma A-produkcije, u kome glavnu ulogu imaju Kejt Vinslet (Kate Winslet) i Ralf Fajns (Ralph Fiennes) održaće se 10. decembra, a Digitalkraft i Crater Studio će biti uključeni u odjavnu špicu filma. Ove talentovane ekipe iz Srbije su takođe radile 3D animaciju za film koji je producirao CIS Hollywood Studio, velika firma za specijalne efekte koju je delegacija Digitalkrafta i Crater Studia posetila za vreme svog boravka u Los Anđelesu na Sigrafu. CIS Studio je već najavio da će uskoro ponovo angažovati ove kompanije iz Srbije na još jednom poslu.\n“Dva posla koja smo završili za ove velike američke kompanije su ukupne vrednosti oko 50.000 dolara. Iako ovo nije puno mi smo vrlo zadovoljni jer je ovo samo početak dugoročne saradnje i znači da smo uspeli da uđemo na ovo ogromno tržište. Naše učešće na Sigraf konferenciji i sajmu je omogućeno zahvaljujući podršci koju smo dobili od USAID-ovog Projekta za razvoj konkurentnosti Srbije koji nam je i pomogao da zakažemo sastanke i napravimo dobre kontakte dok smo bili u Los Anđelesu”, kaže Petar Jovović, predstavnik Crater Studia. Zanimljivo je da je Ralf Fajns, koji ima glavnu ulogu u filmu “Čitač”, nedavno objavio da će svoj sledeći film, “Koriolan” snimati u Srbiji – posao koji je takođe sklopljen uz podršku ovog USAID-ovog projekta.\nCyber Entertainment postao član Evropske asocijacije CFP-E i potpisao partnerski ugovor sa češkom firmom Starlight\nJoš jedna lepa vest za industriju filma i produkcije u Srbiji, ali i za izvoz Srbije uopšte, je da je Cyber Entertainment, srpska producentska firma za reklame, pored toga što je postala član Evropske asocijacije CFP-E, potpisala partnerski ugovor sa češkom firmom Starlight. Ovaj ugovor će srpskoj firmi omogućiti poslove vredne od 250.000 do 300.000 evra godišnje i rezultat je njihovog učešća na “Cannes Lions”, međunarodnom festivalu reklama u Kanu. Njihovo učešće na ovom festival je takođe podržano od strane USAID-ovog Projekta za razvoj konkurentnosti Srbije.\nDigitalni specijalni efekti za Holivud iz Srbije was last modified: December 3rd, 2008 by Redakcija\nCrater StudioDigitalkraftfilmski efektiHolivudSrbija\nHP prikazao prvi funkcionalan čip sa memristorima


Najuspešnija je ovoga puta bila Sabina Šurjan koja je u dve konkurencije bila treća. Ona je bronzane medalje osvojila u konkurenciji devojčica rođenih 2000. godine i kasnije i u dve godine starijem uzrastu. Akoš Benke je takođe imao dobar nastup, u konkurenciji pionira savladao je favorite Florijana Fenjvešija iz Bačke Topole i Lazara Tomića iz Temerina, ali je u polufinalu poražen, tako da mu je pripala bronzana medalja.\nAneta Poljak i Edina Benke su u Senti prošle grupnu fazu takmičenja, ali su zaustavljene u četvrtini finala. Inače, Poljak je nastupila povređena, a zbog povrede stopala, prema prognozama lekara, neće trenirati punim intenzitetom do kraja oktobra.\nGradištanci su nastupili i u mađarskom gradu Solnok, na međunarodnom takmičenju „Kup Svetog Stefana“ za sve kategorije. Igrale su Sabina Šurjan, Edina i Akoš Benke, a radost klubu donele su devojčice koje su podelile treće mesto u konkurenciji 2000. godišta.\nViše iz ove kategorije « KK Tisa je počela pripreme za VIBA ligu: Smena generacija\tŽenski fudbalski klub Novi Bečej: Spremne za Prvu ligu Srbije »


Predstavljen roman Plivač – Zlatibor.News\n19/08/2016 ZlatiborNewsComments Off on Predstavljen roman Plivač\nU četvrtak 18.avgusta u odmaralištu Dunav je predstavljen novi roman Andrije Terzića “Plivač”. Druženje sa autorom romana je organizovala biblioteka Ljubiša R Đenić iz Čajetine.\nPosle izuzetno uspešnih promocija romana u Crnoj Gori i Bosni i Hercegovini usledilo je predstavljanje i na Zlatiboru. Sala odmarališta Dunav je bila popunjena do poslednjeg mesta, a zanimljivo je pomenuti da se radilo uglavnom o mlađoj čitalačkoj publici.\nU sat vremena druženja publika je mogla da sazna kako je roman “Plivač” dobio ime, koliko dugo je roman pisan kao i niz anegdota sa promocija romana. Terzić je istakao da je “Plivač” savremeni roman, i da predstavlja slojevitu i modernu prozu.\n“Ovim romanom sam pokušao da vratim istinsko verovanje u porodicu, u domovinu i slobodu, a prve kritike čitalaca su pozitivne, jer je roman iskren i otvoren, a u isto vreme emotivan” rekao je Terzić.\nGlavni junak ne miri se sa zlosrećnom sudbinom kojoj je i sam kumovao, želi da pobegne iz njenog zatočeništva i svestan je da je život samo jedan i da ne želi da ga potroši “u okovima”.\nNa promociji je terzić najavio i prevode novog romana na engleski i kinesi jezik. Sledeća promocija je zakazana za 5.septembar u Kragujevcu.\nViše o knjizi svi zaiteresovani mogu saznati ovde.\nDa samo možeš da me vidiš – Sesilija Ahern\n15/12/2014 Ahmet Danijali\nOd kako je majka ostavila sa ocem i malom bebom, Elizabet je nosila teret odgovornosti na plećima i osećaj krivice da ako je manje od savršenog, onda nije prihvatljivo. Ali briga o porodici joj je oduzela svo slobodno vreme i srušila svaku nadu da će ikada ostvariti kvalitetnu i dugotrajnu vezu, kako prijateljsku, tako i […]


Demokrate tražile raspravu o kvalitetu vode i vazduha,pa napustile sednicu – ZoomUe\nNa početku zasedanja sedme sednice Skupštine grada na predlog odbornika Demokratske stranke i Srpskog pokreta Dveri tražena je dopuna Dnevnog reda o informaciji o kvalitetu pijaće vode i vazduha, a na zahtev mnogobrojnih građana koji nemaju informaciju o najvažnijim životnim stavrima a to su voda i vazduh. Vladajuća većina na čelu sa SNS je većinom glasova odbila raspravu na predloženu temu i time jasno pokazali da ih zdravlje, na prvom mestu dece pa onda i ostalih građana Užica ne zanima,tvrde demokrate.\nNa završetku rasprave o II rebalansu budžeta grada predsednik Skupštine Branisalv Mitrović uskratio je pravo na repliku i diskusiju zameniku šefa odborničke grupe DS “Jovan Marković – najbolje za Užice” što je nedopustivo i krajnje nekorektno,navodi se u saopštenju.\nIz tog razloga odbornička grupa DS “Jovan Marković – najbolje za Užice” napustila je sednicu Skupštine grada. Na ovoj, kao i na drugim sednicama vladajuća većina na čelu sa SNS i predsednikom Skupštine, pokazuje veliku dozu samovolje, gušenja demokratije a sve u cilju prikrivanja nesposobnosti aktuelne vlasti, navodi u saopštenju Gradski odbor Demokratske stranke u Užicu.\nTags: demokratska strankasednica skupstine grada\nZavijorile se zastave na Starom gradu (VIDEO)\nNext story LDP :Užičani zaslužuju bolju vlast i parlament\nPrevious story I Bačka u mreži (video)


Održan protest protiv privatnih izvršitelja\n"Solidarno protiv izvršitelja"/Foto: FoNet, Nenad Ðorđević\nU organizaciji Združene akcije “Krov nad glavom”, na platou ispred Filozofskog fakulteta u Beogradu juče je održan protest “Solidarno protiv izvršitelja”, kao, kako je istaknuto, prvi u nizu koraka koji će se pokrenuti protiv najavljenih izmena Zakona o izvršenju i obezbeđenju.\nOko stotinu okupljenih ukazali su na, kako smatraju, štetne posledice aktivnosti privatnih izvršitelja, ali i na najavljene izmene zakonske regulative iz te oblasti za koju su ocenili da će samo dodatno otežati položaj najsiromašnijih slojeva stanovništva. Kako navodi Radio Slobodna Evropa, skup je protekao u kritici postojanja institucije privatnih izvršitelja, uz napomenu da će najavljene izmene zakona omogućiti izvršiteljima sticanje većeg profita i sprečiti ostale građane da iskažu solidarnost sa onima kojima preti iseljenje pretnjama krivičnim progonom. Predstavnik organizacije “Krov nad glavom” Marko Crnobrnja ocenio je da sistem stimuliše samo ostvarivanje većeg profita za izvršitelje, a da se eventualni pad profita nadoknađuje na račun onih koji imaju najmanje. On je naglasio da je u Srbiji još 1836. godine postojao zakon po kojem čovek zbog duga nije mogao da ostane bez kuće, okućnice i najosnovnijih sredstava za život, a da se vek i po kasnije sprema novi nacrt zakona koji će dodatno da pogorša situaciju dužnicima.\nKako podseća N1, dok učesnici protesta kritikuju najavljene izmene zakona, ministarka pravde Nela Kuburović nedavno je izjavila da se nada da će one uskoro biti pred poslanicima u Skupštini. “Najveće novine koje su predviđene je da je onemogućena prodaja nepokretnosti u kojoj lice stanuje, za komunalni dug u iznosu od 5.000 evra. Druga, velika i značajna, promena je cenzus do kog može biti opterećena plata za prinudno izvršenje, umesto sadašnje dve trećine, moći će plata da bude opterećena do jedne polovine. Kada je reč o penziji, umesto jedne polovine do jedne trećine, i kada je reč o minimalcu do jedne četvrtine”, rekla je Kuburović. Ona je navela i da se izmenama uvodi elektronska akcija prodaje nepokretnosti kako bi se, napomenula je, otklonile “sve negativne priče koje se odnose na taj deo izvršnog postupka”.\n“Zamenik gradonačelnika Novog Sada dobio na pokrajinskom konkursu novac za farmu”Savez za Srbiju 8. juna obeležava šest meseci od prvog protesta u Beogradu


EU upozorava, Priština ignoriše: Simboli lažnog Kosova ponovo istaknuti\nIzvor: SrbijaDanas.com, 05.Maj.2018, 16:50 (ažurirano 02.Apr.2020.)\nDani otvorenih vrata EU zloupotrebljeni\nI pored upozorenja Evropskog komiteta regiona da u skladu sa pravilima uklone statusne simbole samozvane Republike Kosovo sa manifestacije Dan otvorenih vrata EU, predstavnici lažne države su odbili da to učine.\nSuprotno odluci Odeljenja za proširenje Evropskog komiteta regiona o uklanjanju državnih simbola tzv. Kosova sa festivala Evropa i drugih manifestacija, predstavnici >> Pročitaj celu vest na sajtu SrbijaDanas.com << Prištine su na Danu otvorenih vrata EU u Briselu ponovo istakli svoj grb.\nUsledila je nova intervencija Srbije, a na štandu lažnog Kosova kažu da "nemaju nameru" da "uklone ili prekriju" sporne simbole, kako im je naloženo iz Komiteta regiona.\nIako su odlukom Evropskog komiteta regiona, a na zahtev Misije Republike Srbije pri EU, panoi sa državnim obeležjima tzv. Republike Kosovo bili uklonjeni juče sa festivala "Ponosan na moj region i njegovu kulturu", oni su danas ponovo postavljeni na štandu u okviru manifestacije "Dan otvorenih vrata EU".\nPosle nove intervencije Srbije, u kojoj je ponovljeno očekivanje da EU i njene institucije poštuju statusnu neutralnost kada je u pitanju Kosovo i Metohija, iz Komiteta je naloženo da se sporni panoi "uklone ili prekriju". Ipak, predstavnici lažne države su se samoinicijativno oglušili o ovaj zahtev organizatora.\nOvim povodom je na razgovor sa predstavnicima Evropskog komiteta regiona, u čijim prostorijama su postavljeni štandovi evropskih regiona, pozvan i ambasador tzv. Republike Kosovo u Belgiji.\nIncident oko isticanja statusnih simbola lažnog Kosova obeležio je predstavljanje učesnika sa Zapadnog Balkana, koji su ove godine prvi put bili pozvani da učestvuju u tradicionalnoj manifestaciji Dan otvorenih vrata EU.\nPored spornog štanda lažnog Kosova, na Danu otvorenih vrata EU u Komitetu regiona predstavili su se Vojvodina, Republika Srpska, kanton Brčko, kao i regioni iz zemalja-članica EU.\nBKTV News: Priština "ruši" odluku EU! Ponovo postavljeni simboli Kosova!


FHP i YIRH: Tužba opštine Đakovica protiv Dragice Gašić u suprotnosti sa Ustavom Kosova GracanicaOnline.Info\nFHP i YIRH: Tužba opštine Đakovica protiv Dragice Gašić u suprotnosti sa Ustavom Kosova\nFond za humanitarno pravo Kosova i Inicijativa mladih za ljudska prava izrazili su zabrinutost povodom nastale situacije u vezi povratka Dragice Gašić u Đakovicu, “a posebno povodom pravnih radnji koje je preduzela opština Đakovica”. Ove dve organizacije pozivaju lokalne vlasti da povuku tužbu protiv Dragice i postupe u skladu sa Ustavom.\nFHP I YIRH podsećaju da je opština Đakovica 6. jula 2021. godine podnela tužbu Osnovnom sudu u Đakovici, dok je predmet ove tužbe „Zahtev za poništenje ugovora o iznajmljivanju stana uz zahtev za privremene mere“. U isto vreme, opština Đakovica je zahtevala da se tuženoj dodeli privremeni pravni zastupnik pošto za istu nije poznato mesto stanovanja.\n“Smatramo da su ovakve radnje u suprotnosti sa zakonodavstvom na snazi i nisu u duhu Ustava Kosova, odnosno u suprotnosti su sa članom 156. istog, naslovljenim: „Izbeglice i Interno Raseljena Lica“, u kojem stoji da Kosovo promoviše i olakšava bezbedan i dostojanstven povratak izbeglica i interno raseljenih lica, i pomaže istima da povrate svoju imovinu i lične stvari. Gđa Gašić poseduje neophodnu dokumentaciju kojom se potvrđuje njeno pravo na korišćenje imovine, pravo koje joj je dodeljeno odlukom kosovske Agencije za verifikaciju imovine. Imajući za osnovu zahtev gđe Gašić, ova Agencija je 9. juna 2021. godine oslobodila njen stan udaljavajući porodicu koja je bila tu, a kako bi gđi Gašić omogućila povratak u taj stan”, navode iz Fonda za humanitarno pravo i Inicijative mladih za ljudska prava Kosova.\nNaglašavaju da su radnje gđa Gašić bile u skladu sa postupkom za povratak, “ne ugrožavajući ili rizikujući nijednu drugu osobu”, s toga smatraju da je situacija koju je izazvao povratak Dragice Gašić “u suprotnosti sa demokratskim i multietničkim duhom Kosova i ne doprinose procesu suočavanju sa prošlošću”.\nFHP i YIRH pozivaju lokalne vlasti Đakovice da postupe u skladu sa Ustavom Kosova” povlačeći tužbu protiv gđe Gašić i olakšavajući njen povratak i boravak u Đakovici”.\nTags: Dragica Gašić Inicijativa mladih za ljudska Tužba opštine Đakovica Fond za humanitarno pravo\nPrevious Srpska lista osuđuje nasilje nad Dragicom Gašić i Vuksanom Gojkovićem\nNext Kfor postavio nove barikade u blizini manasira Visoki Dečani, građani i lokalne vlasti iskazuju nezadovoljstvo\n28. januara 2022., 20:54


Putin: Tursku smatramo prijateljem, problem pojedini političari\nRusija Ankaru smatra prijateljem, ali ima problem s pojednim turskim političarima, rekao je danas ruski predsednik Vladimir Putin, navodeći da tursko rukovodstvo sarađuje s radikalnim grupama, umesto da se protiv njih bori.\n"Tursku smatramo našim prijateljem. Imamo problem sa nekolicinom političara čije ponašanje smatramo neadekvatnim", kazao je Putin, odgovarajući na pitanja sunarodnika u emisiji "Direktna linija" na ruskom Kanalu 1.\nKomentarišući situaciju u Siriji, Putin je rekao da Sirijci moraju da usvoje novi ustav i pokrenu političke razgovore.\nRusija čini sve da se situacija u Siriji ne pogorša, naglasio je Putin.\nPredsednik Putin smatra da "Sjedinjene Države moraju da odustanu od svojih imperijalističkih ambicija" i da moraju da tretiraju Rusiju kao ravnopravnog partnera.\nPutin je rekao da "Vašington mora da nauči da poštuje legitimne interese Rusije i sarađuje sa Moskvom kao ravnopravnim partnerom".\nPutin je odao priznanje svom američkom kolegi Baraku Obami zato što je priznao svoju pogrešnu odluku po pitanju Libije.\n"Pre svega, ta činjenica ponovo potvđuje da je aktuelni predsednik SAD pristojna osoba. Ono što je moj kolega imao hrabrosti da da takvu izjavu. Ne može svako da uradi tako nešto", rekao je predsednik Rusije i dodao da je to pokazatelj snažne ličnosti.\nObama je 11. aprila izjavio kako smatra da je najveća greška, koju je napravio tokom svog mandata neuspeh u planiranju nakon svrgavanja s vlasti libijskog predsednika Moamera Gadafija 2011.\nSituacija u ruskoj ekonomiji nije rešena i vlada očekuje manji pad bruto domaćeg proizvoda (BDP) u ovoj godini, izjavio jePutin.\nRezervni fondovi Rusije su dovoljni za još četiri godine, ali će situacija početi da se poboljšava iduće godine, izjavio je Putin.\nOn smatra da su autori “Panamskih dokumenata”, kako je istakao, “bacili ljudima prašinu u oči i pucali u prazno. Putin je kazao da prema stilu i pomenutim činjenicama, autori nisu nikoga optužili. On je dodao da se radi o provokaciji, dodajući da iza nemačkog “Zidojče cajtunga”, koji je prvi objavio ovu priču, stoji američka banka Goldman Saks.\nOn je međutim potvrdio je da je tačno ono što se navodi u “Panamskim dolumentima”, kada se radi o Rusima.\nAFP navodi da su dokumenta pokazala da su Putinovi prijatelji, posebno violončelista Sergej Roldugin, "tajno prebacili čak dve milijarde dolara preko banaka i'sivih' preduzeća".\nKada se radi o njegovom prijatelju, violončelisti Sergeju Rolduginu, Putin je insistirao na tome da on troši sav novac na skupe muzičke instrumenata i da nije korumpiran.\nRuski predsednik počeo je da odgovara na telefonska pitanja svojih sunarodnika, među kojima ove godine preovlađuju ona vezana za poskupljenje robe široke potrošnje i stanje puteva, a aktuelna tema je i spoljna politika.\nKremlj je razmotrio više od milion pitanja Rusa širom zemlje, od kojih će neka dobiti odgovor putem "Direktne linije" sa Putinom, koja se organizuje 14. godinu zaredom, a koja predsedniku omogućuje da proceni kakvo je raspoloženje u zemlji i objasni kako spoljnu, tako i domaću politiku, prenosi AP.


Zajednica Opština Crne Gore » Blog Archive » Model troškova finansiranja u oblasti upravljanja čvrstim komunalnim otpadom u jugoistočnoj Evropi\nModel troškova finansiranja u oblasti upravljanja čvrstim komunalnim otpadom u jugoistočnoj Evropi\nMreža asocijacija lokalnih samouprava u jugoistočnoj Evropi – NALAS, pripremila je za online aplikaciju „Model troškova finansiranja u oblasti upravljanja čvrstim komunalnim otpadom u jugoistočnoj Evropi“ (The Cost and Finance Model for Solid Waste Management in SEE – CFM). On line apilkacija za efektivno i efikasno upravljanje otpadom je sada dostupna svim lokalnim samoupravama i komunalnim preduzećima koja se bave upravljanjem komunalnim otpadom.\nModel troškova finansiranja u oblasti upravljanja čvrstim komunalnim otpadom u jugoistočnoj Evropi mogu upotrijebiti pružaoci usluga upravljanja otpadom radi utvrđivanja stvarnih troškova ovih aktivnosti, unošenjem podataka iz završnih računa i izvještaja. Pored toga, unošenjem projektovanih podataka, ovaj se Model može upotrijebiti za planiranje različitih scenarija. U tom smislu, pružaoci usluga mogu predvidjeti troškove koji će nastati iz njihovog poslovanja i tako definisati odgovarajuće cijene za svoje usluge. Osim toga, odjeljenja u okviru organa lokalne uprave nadležnog za komunalne poslove, mogu pratiti efikasnost kompanije, njene performance i na taj način odlučiti da li je planirana cijena pravedena ili ne.\nOva aplikacija pomaže lokalnim vlastima da razumiju troškove svake pojedinačne aktivnosti i istovremeno omogućava bolje upravljanje istima. Model, takođe, može poslužiti kao alatka za identifikovanje opštih finansijskih podataka o sistemima lokalnih samouprava za upravljanje otpadom i pomoći im da definišu i primjenjuju politike usmjerene ka obezbjeđivanju kvalitetnih usluga građanima po nižim cijenama.\nModel troškova finansiranja u oblasti upravljanja komunalnim otpadom je, takođe, dizajniran tako da omogući korisnicima da identifikuju glavne komponente sistema upravljanja otpadom, da naprave pregled sredstava koja koriste komunalna preduzeća, bolje razumijevanje gdje nastaju troškovi, kao i alokaciju troškova po različitim aktivnostima u lancu upravljanja otpadom (prikupljanje, transport, tretman, odlaganje).\nUvođenjem Modela troškova finansiranja u oblasti upravljanja čvrstim komunalnim otpadom modernizuju se procesi upravljanja čvrstim otpadom. Ovaj Model je dio inicijative za promociju profesionalnog umrežavanje širom opština jugoistočne Evrope uopšte, a naročito među pružaocima usluga upravljanja čvrstim otpadom.\nOn line aplikacija „Model troškova finansiranja u oblasti upravljanja komunalnim otpadom u jugoistočnoj Evropi “ se nalazi na NALAS-ovoj web stranici, a dostpan je na linku: http://www.costfinancemodel.com/


Kako britanski "Metro" tvrdi, uspeli su. Navodno, nepoznata osoba je na crnom tržištu ponudila fotografiju Šumahera uslikanog krišom u svom domu u Ženevi gde je na kućnom lečenju. Početna cena fotografija određena je na čak 1.120.000 evra.\nStrani mediji pišu kako je zbog tog poteza supruga Mihaela Šumahera, Korina, obavestila organe reda kako bi sačuvala privatnost supruga i porodice.\nFORMULA 1 MENJA TRADICIJU Na startu trke umesto zgodnih manekenki - DECA\nUprava Formule 1 odlučila je da od ove sezone zameni "grid devojke" koje su ulepšavale početak trke dok su stajale uz vozače i bolide, sa „grid decom“.


Za vikend SNEG na Kopaoniku: Mediteran je sve topliji a sever i istok su jos hladni što ce izazvati povećanu nestabilnost u zoni centralne i južne Evrope. Imaćemo seriju talasa vlažnog vazduha u razmacima od 4-5 dana.\nSunčeva insolacija je sve jača što će uzrokovati razvoj lokalnih oblačnosti u zonama većih planinskih venaca kao što je i Kopaonik.\nBiće snega za vikend sigurno na Kopaoniku u zonama iznad 1300mnv.\nNarednih dana biće smene toplih i hladnih vazdusnih masa sa pojačanim vetrom u zoni oblačnosti. Ta zatopljenja će biti slabije izrazena u višim planinskim predelima izmedju ostalog i što će oni jedini biti sa snežnim pokrivačem.


TANKI REZOVI / THIN SLICES - Galerija ARTGET, 28. avgusta u 20h\nUrban BUG :: Magazin :: Art Area :: TANKI REZOVI / THIN SLICES - Galerija ARTGET, 28. avgusta u 20h\nU Kulturnom centru Beograda, u Galeriji ARTGET (Trg Republike 5/I) u petak, 28. avgusta u 20 sati biće otvorena izložba fotografija\nTANKI REZOVI / THIN SLICES\nSaku Pasilahti (Saku Paasilahti), Finska\nNa izložbi, koja će biti otvorena do 20. septembra, publika će moći da vidi 25 Pasilahtijevih originalnih fotografiju iz ciklusa/projekata Theatro Anatomico i Gourmet Fiction.\nPasilahti kao umetnički fotograf radi od 1990. Glavne teme njegovih ranih radova vrte se oko pitanja čovekovog sveta, istorije i hrane, u kojima sučeljava prošlost sa savremenim vremenom, tretirajući ih na veoma apstraktan, fiktivan način.\nNjegove fotografiju imaju više značenjskih međusobno zavisnih/povezanih slojeva koji u različitoj meri otkrivaju skrivenu i neočekivanu simboliku. U većini svojih projekata Pasilahti koristi eksperimetalne fotografske tehnike, koje su važan deo istraživačkog procesa kako na konceptualnom tako i na tehničkom nivou.\nSaku Pasilahti (Saku Paasilahti, 1967, Helsinki, Finska) magistrirao je fotografiju na Univerzitetu za umetnost i dizajn u Helsinkiju 1995. Izlagao je na velikom broju samostalnih i grupnih izložbi u Finskoj i širom Evrope, a objavljene su i tri knjige sa njegovim projektima.\nRadno vreme Galerije je od 12 do 22 sata, svakog dana sem ponedeljka.


RTCG - Radio Televizija Crne Gore - Nacionalni javni servis :: Politika :: Teško da sada možemo o izbornim zakonima\nVUČUROVIĆ 06. 02. 2019. 06:50 >> 07:43 2\nTeško da sada možemo o izbornim zakonima\nPoslanik Demokratskog fronta (DF) Jovan Vučurović kazao je da se u ovom trenutku "teško može raditi na poboljšanju izbornog zakonodavstva, naročito izbornog ambijenta".\nOn je optužio predsjednika Odbora za reformu izbornog i drugog zakonodavstva Branimira Gvozdenovića da su upravo on i, kako je rekao, njegovi šefovi blokirali rad tog tijela hapšenjem Nebojše Medojevića.\n"Potpredsjednik Skupštine Gvozdenović služi se jeftinim trikovima i podvalama jer su upravo on i njegovi šefovi blokirali rad Odbora tako što su kidnapovali i uhapsili poslanika DF Nebojšu Medojevića, a pokušali da uhapse i poslanika Milana Kneževića. Posebno je sraman bio pokušaj pojedinaca da predstave kako to sa njima nema veze, nego sa nekima drugima, iako je riječ o izmišljotini", rekao je Vučurović za Pobjedu.\nOn je ocijenio da se Crna Gora nalazi vjerovatno u najvećoj krizi u posljednjih dvadeset godina.\n"Afera 'koverta' još je jedan dokaz na koji način funkcioniše klan DPS-a u izbornim kampanjama", smatra on.\nPredsjednik Odbora za dalju reformu izbornog i drugog zakonodavstva Branimir Gvozdenović poručio je u ponedjeljak da će, nakon konsultacija sa svim članovima Odbora, provjeriti postoji li raspoloženje i potrebna većina za rad tog tijela, te će se, na osnovu toga, odrediti prema zakazivanju sjednice Odbora.\nOn je poručio da nema ništa protiv da se bilo koja tema, koja je u skladu sa odlukom o obrazovanju odbora i metodologijom rada, razmatra u okviru Odbora.\nDemokratski front ne učestvuje u radu Odbora, niti Skupštine od hapšenja Nebojše Medojevića 30. novembra.\nJovan Vučurović Izborno zakonodavstvo


Vesti, 19.07.2018, 09:00 AM\nBezbednosni istraživači otkrili su napade na Samsungove servisne centre u Italiji, slične napadima koji su ranije ove godine viđeni u Rusiji a koji su bili usmereni protiv servisa elektronike. Ovakve kampanje same po sebi nisu ništa neobično, jedino što je nejasno je njihova svrha i krajnji cilj napadača.\nNapadi u Italiji najčešće počinju isporučivanjem spear fišing emailova radnicima Samsungovih servisnih centara. Ovi emailovi sadrže Excel dokumente koji, kada se otvore, koriste ranjivost CVE-2017-11882 Office Equation Editor da bi zarazili korisnike malverom.\nCelokupni sistem isporuke malvera i lanac eksploatacije opisan je u detaljnom izveštaju koji je objavila italijanska kompanija za sajber bezbednost TG Soft i skoro su identični napadima na servisne centre u Rusiji, kojima se bavila kompanija Fortinet u svom izveštaju.\nOba talasa napada, i onaj u Italiji i onaj u Rusiji, započela su krajem marta. Medutim, dok su ruski servisni centri inficirani Imminent Monitor RAT, u napadima na servisne centre kompanije Samsung Italija korišćeni su drugi RAT malveri, poput Netwire i njRAT.\nFišing emailovi su vrlo dobro sastavljeni - čini se da ih je napisao neko ko je iz Italije, odnosno Rusije.\nMeđutim, uprkos svim podacima koje su prikupili TG Soft i Fortinet, ostalo je najasno zašto hakeri pokušavaju da zaraze servisne centre. Ovakvi uslužni centri imaju vrlo malo podataka o kupcima koje bi napadači mogli da ukradu, a sa druge strane, ima mnogo drugih atraktivnijih ciljeva od kojih se mogu izvući korisniji podaci.\nJedno objašnjenje može biti da napadači pokušavaju da unište alate koji se koriste u ovim servisnim centrima kako bi mogli da zaraze popravljene uređaje malverima. Ali ovo je samo teorija, jer nije pronađen ni jedan dokaz koji bi mogao da podrži ovaj scenario.


Sastanak Erdogana i Putina u Rusiji – povratak dobrim odnosima | Dnevnik.ba\nSastanak Erdogana i Putina u Rusiji – povratak dobrim odnosima\n“Naša suradnja na bilateralnom planu i naša solidarnost o regionalnim problemima važni su za našu budućnost i doprinose jačanju međusobnog povjerenja“, kazao je Erdogan na sastanku u Sočiju. Predsjednik Ruske Federacije Vladimir Putin izjavio je kako su se odnosi njegove zemlje sa Turskom vratili na prijašnji nivo.\nRazgovaralo se o bilateralnim odnosima dviju zemalja "Obim trgovinske razmjene nakon prošlogodišnjeg pada, ove je godine za osam mjeseci povećan za više od 30 posto. Turska i Rusija zajednički rade na svim temama, uključujući i krizu u Siriji", rekao je Putin.\nSastanku su nazočili i načelnik Glavnog stožera Turske vojske general Hulusi Akar, ministar vanjskih poslova Mevlut Cavusoglu i savjetnik turskog predsjednika Ibrahim Kalin. Dvojica predsjednika su razgovarali o bilateralnim odnosima dviju zemalja, situaciji u regiji te stanju u Siriji.


SC: Baletski spektakl "Ana Karenjina" 8. i 9. juna - Dan u Beogradu\nNaslovna » Izlasci » Pozorište » SC: Baletski spektakl „Ana Karenjina“ 8. i 9. juna\nSC: Baletski spektakl „Ana Karenjina“ 8. i 9. juna\nKatarina Vidaković 1. juni 2016. Pozorište Postavite komentar\n„Ejfman balet“ iz Sankt Peterburga gostuje sa baletskim spektaklom „Ana Karenjina“ na sceni Velike dvorane Sava centra u sredu i četvrtak, 8. i 9. juna.\n“Veličanstven, spektakularan, fascinantan!”, reči su kojima se najavljuje nastup ruskog baleta, koji u “Ani Karenjini” nastupa sa 65 članova. Ansambl se nalazi na turneji u četiri kulturne prestonice (Bratislavi, Beču, Budimpešti i Beogradu), povodom 70 godina života čuvenog koreografa Borisa Ejfmana.\nBoris Ejfman je autor preko 40 baleta, a njegova umetnička filozofija utemeljena je u savremenim pitanjima, uranjajući u mračne ponore ljudske psihe (u ostvarenjima kao što su „Idiot“, „Ubice“, „Don Kihot“, „Crvena Žizela“, „Ruski Hamlet“, „Ana Karenjina“…).\nEjfmanov balet „Ana Karenjina“ istinski zrači unutrašnjom psihološkom energijom i zapanjujuće emotivno utiče na gledaoce. Stavljajući u stranu sve sekundarne priče u Tolstojevom romanu koreograf se fokusira na ljubavni trougao Ana – Karenjin – Vronski.\nKoristeći jezik igre, Boris Ejfman u svom baletu uspeva da oslika dramu žene koja se ponovo rađa. Koreograf kaže da njegov balet ne priča o prošlim vremenima nego o sadašnjosti: bezvremenski emocionalni sadržaj izvođenja i očigledne paralele sa realnošću ne mogu ostaviti običnog gledaoca nezainteresovanim. Briljantno tehničko majstorstvo igrača kompanije i zadivljujuća Ejfmanova koreografija predstavljaju nam na impresivan način sve poglede i zaplete Tolstojevog romana.\nBaletska predstava oba dana počinje u 20 časova, a ulaznice se, po ceni od 1500, 2000, 2500 i 3000 dinara mogu kupiti na blagajni Sava centra.\nTagoviana karenjina balet ejfman balet sankt peterburg sava centar\nPrethodni Šta da radite noću na Beogradskoj tvrđavi (foto)\nSledeći Kinoteka – repertoari za jun 2016.


Персеиди - ELEMENTARIJUM\nMeteorski roj dostiže maksimum u noći između 11. i 12. avgusta\nSredina avgusta svake godine rezervisana je za jedan od najlepših prizora koje nam priređuje noćno nebo – meteorski roj Perseidi. Ovi meteoridi ime su dobili po sazvežđu Persej, jer prividno dopiru iz njegovog pravca. Iako su vidljivi u periodu od 17. jula do 24. avgusta, maksimalnu aktivnost dostižu u noći između 11. i 12. avgusta kada se u samo sat vremena na nebu može prebrojati u proseku oko 80 „zvezda padalica“.\nSve te svetlucave pojave ostaci su komete Svift-Tatl, ne veći od zrnaca peska, koji sagorevaju u Zemljinoj atmosferi pri brzini od 59 kilometara po sekundi. Kometa Svift-Tatl je najveći poznati objekat koji prolazi pored Zemlje na svom putu oko Sunca sa prečnikom od oko 26 kilometara. Ona je poslednji put prošla blizu naše planete 1992. a sledeći put će tek 2126. godine. Perseidi su tokom srednjeg veka bili poznati pod nazivom Suze svetog Lavrentija, svetitelja koji je mučen i ubijen 10. avgusta 258. godine.


Naš poznati vaskularni hirurg o 3 ključne stvari koje nas štite od korone i zašto je ODBIO pozive iz sveta i OSTAO DA RADI U SRBIJI - Jutarnje.rs\nMeđu medicinarima kruži priča da je rad u Urgentnom centru izuzetno izazovan i jedan od najtežih u branši zato što lekari nikada ne znaju kakvog će pacijenta tokom dežurstva primiti. To je u intervjuu za “Blic” potvrdio upravnik Urgentnog centra Kliničkog centra Vojvodine doc. dr Dragan Nikolić, koji kaže da se u toj ustanovi leče najkompleksniji pacijenti te da su zaposleni u UC na raspolaganju građanima za neodložno zbrinjavanje životno ugroženih povređenih i hitnih pacijenata 365 dana u godini 24 sata dnevno.\n– Kao i sve ustanove ovog tipa, UC KCV suočio se sa problemom velikog broja pacijenata koji su zahtevali neodložno zbrinjavanje akutnih oboljenja i povreda. Da bi se u ovakvom okviru adekvatno organizovao sistem zbrinjavanja pacijenata, UC je uveo internacionalni petostepeni trijažni sistem. Trijažna kategorizacija omogućava i obezbeđuje pravilnu i pravovremenu procenu zdravstvenog stanja svih pacijenata, određuje redosled zbrinjavanja i jasno definiše vremenski okvir zbrinjavanja. Ovakvim načinom rada se postiže blagovremeni najbolji tretman za svakog pacijenta.\n– Zdravstveni radnici su u pandemiji ispoljili istinske moralne vrline i visoku sposobnost samoodricanja u cilju opšte dobrobiti. Ovako ispoljene vrline uz samoodricanje bile su neminovni preduslov za uspeh. Nijedan put ka uspehu nije lak i nekada traži žrtvu koju su podneli mnogi zdrastveni radnici i njhove porodice. Posebno se ponosim stavom zdravstvenih radnika koji su uloženi trud i posvećenost uz podnete žrtve uvek doživljavali kao dobročinstvo i čovekoljublje. U toku epidemije postojala je dinamika preplitanja ljudskih sudbina, sudbina obolelih i njihovih porodica kao i sudbina zdravstvenih radnika i njihovih porodica. Takav odnos stvorio je pregršt lepih interakcija, lepih osećanja nade, poverenja i poštovanja.\nKada možemo očekivati kraj epidemije?\n– Mnogi od nas se pitaju kada će se pandemija okončati i kada ćemo moći da se vratimo svojim normalnim životima. Čini se da bismo svi mi želeli da postoji neka jasna vremenska odrednica koja će označiti početak nekog kvalitetnijeg života u odnosu na ovaj koji nam je nametnula jedna globalno proširena bolest. Nažalost, mislim da ćemo morati imati posve drugačiji pristup kategoriji kvaliteta života. Radi se o velikom problemu, a postoje tri načina da se reši trenutna zdravstveni problem: vakcinacija, dovoljno obolelih ljudi koji će razviti imunitet, ili stalna promena ponašanja društva. Sve navedeno bi uticalo da se smanji sposobnost virusa da se dalje širi.\nČuli smo da ste kao poznati vaskularni hirurg imali ponude da radite u inostranstvu. Kako to da ste se odlučili da ostanete u našoj zemlji?\n– Ovo pitanje zadire u sferu mojih dubokih osećanja. Rodoljublje smatram jednim od svojih najintimnijih osećanja. Ljubav prema domovini je osećanje koje je duboko utkano u mojoj porodici i meni, a koje se ispoljava poštenim, posvećenim i odgovornim radom za opštu dobrobit. Trud koji ulažem usmeren je ka dobrobiti zemlje naših dedova i očeva i zemlji naše dece. Osećam moralnu odgovornost da ovaj grad i zemlju koju su nam očevi ostavili u amanet, ja svojoj deci ostavim još boljim.\nPrethodni tekstMIHAJLOVIĆ: “Kad prođeš kroz leukemiju, šta više može da te uplaši? To je kao da ideš u rat…”\nSledeći tekstPonoš za “Danas”: Za Srbe i Albance važnija je pojava Abazovića, nego sporazum i Tramp


FIBA napravila haos, Milutinov ne igra za Srbiju – BiGportal.ba\nNikola Milutinov neće igrati za reprezentaciju u kvalifikacijama za Svetsko prvenstvo, kao ni još petorica košarkaša Olimpijakosa.\n“Od detinjstva smo se uvek odazivali svim pozivima naših reprezentacije, bili odvojeni i po četiri nedelje od svojih porodica, igrali bez obraćanja pažnje na umor i ignorisali rizik od povreda. U stvari, povređivali smo se više puta igrajući za nacionalni tim, prelazili preko toga kada god bi to bilo traženo od nas”, navodi se u pismu.\nProšle godine, na početku priprema za Olimpijske igre, šokirao je selektora Aleksandra Đorđevića kada mu se zahvalio na pozivu i odlučio da leto iskoristi za pripremu za novu sezonu, ali sada ipak svetska kuća košarke nosi krivicu za to što Milutinov neće moći da pomogne ‘Orlovima’.\n“Poznato je da smo sve to činili iz ljubavi, poštovanja i posvećenosti, i upravo je to razlog zbog kojeg se nikada nismo žalili. Međutim, zbog promena koje su se desile i novog kalendara, našli smo se u nezavidnoj situaciji da objavimo da nećemo biti deo reprezentacija tokom kvalifikacija za Mundobasket 2019. Treba razumeti da, u ovom trenutku, praktično je nemoguće i neprofesionalno odsustvovati tokom mečeva našeg tima u Evroligi, imajući u vidu da je većina nas propustila veći deo predsezonskih treninga zbog priprema za Evrobasket. Nadamo se da će situacija uskoro postati normalni i da ćemo moći da pomognemo nacionalnim timovima”, dodaje se u pismu šestorice košarkaša Olimpijakosa.\n— Sportando (@Sportando) November 13, 2017


Od Nove godine žene će do penzije raditi 6 meseci više! - Z1INFO.RS\nNaslovna Privreda Od Nove godine žene će do penzije raditi 6 meseci više!\nOd Nove godine žene će do penzije raditi 6 meseci više!\nUslovi za odlazak muškaraca u penziju ostaće nepromenjeni u 2019. godini, dok će za žene starosna granica biti pomerena za šest meseci, odnosno u penziju će odlaziti s 62 godine i šest meseci i najmanje 15 godina staža.\nUkoliko žele u penziju po propisima koji važe u ovoj godini, zaposleni moraju da podnesu zahtev za ostvarivanje prava nadležnoj filijali Republičkog fonda za penzijsko i invalidsko osiguranje zaključno sa 31. decembrom. Svi zahtevi za penziju koji budu podneti nakon Nove godine odnosiće se na uslove koji važe za 2019.godinu.\nDo kraja 2018.godine žene su za starosnu penziju trebale da navrše 62 godine života i najmanje 15 godina radnog staža, a uslov za odlazak u prevremenu penziju, koja nosi trajno umanjenje od 0,34 odsto po mesecu nedostatka do pune, je 38 godina staža i najmanje 56 godina i četiri meseca života.


Toyota je i dalje\nnajvredniji automobilski brend\nZabavne kampanje, podrška ženskim liderima i futuristički automobil sa pogonom na gorive ćelije su samo neki od razloga zbog kojih je Interbrand stavio Toyotu na 8. mesto svoje godišnje liste najvrednijih svetskih brendova. Ovaj "skok" sa prošlogodišnjeg 10. mesta, obeležava rast vrednosti Toyotinog brenda za 20 odsto, na 42,4 milijarde $, što je najveća postignuta vrednost ikada. Toyota je ponovo ocenjena kao najvredniji automobilski brend.\n"Počastvovani smo što smo se još jednom našli na Interbrand-ovoj listi najboljih globalnih brendova, ovaj uspeh dugujemo našim vrednim saradnicima, neverovatnim prodavcima i lojalnim klijentima", rekao je Jack Hollis, potpredsednik Toyotinog odeljenja za marketing u kompaniji Toyota Motor Sales, U.S.A., Inc. "U Toyoti, ne razmišljamo samo u tome u kom se smeru razvija automobilska industrija, već smo predvodnici po pitanju buduće mobilnosti. To je prepoznao Interbrand i dokaz je našeg odnosa prema kupcima."\n"Od 2004, Toyota konstantno vodi na listi najvrednijih automobilskih brendova", rekao je Jez Frampton, generalni direktor Interbrand-a. "Čestitam Toyoti na odličnim rezultatima na ovogodišnjoj listi i osvajanju jedne od najviših pozicija među najvrednijim svetskim brendovima."\nPovećanje vrednosti Toyotinog brenda je rezultat nedavnih globalnih inicijativa, uključujući osnivanje Toyotine fondacije za mobilnost, koja se bavi pitanjima mobilnosti širom sveta, primenjujući inovativne tehnologije koje podstiču održiv način prevoza, kao što su električni i agregati sa gorivim ćelijama. Toyota se na Interbrand-ovoj listi '50 najboljih globalnih ekoloških brandova' nalazi na 2. mestu.\nInterbrand je najveća svetska agencija za konsultaciju brendova, sa mrežom od 33 kancelarije u 27 zemalja. Od kada je otvorena 1974. godine, promenila je način na koji ljudi doživljavaju brendove: od druge reči za 'logo' do najvažnije imovine kompanije. Interbrand objavljuje izuzetno uticajnu listu najboljih globalnih brendova i veruje da brendovi imaju snagu da promene svet, ali i pomognu svojim kupcima da svakog dana ispune svoje ciljeve. Interbrand je deo Omnicom grupacije. Za više informacija posetite sajt Interbrand-a ili pratite kompaniju na Twitter-u i Facebook-u.


Политика: Западним медијима се у Србији привиђа Милошевић - Нови Стандард\nPolitika: Zapadnim medijima se u Srbiji priviđa Milošević\n26.12.2018. 11:23 16.07.2020.\nOsim hrvatskog javnog servisa, izveštavanju o protestima opozicije u Beogradu priključili se vodeći američki i britanski mediji\nO poslednjem protestu, održanom u subotu u centru Beograda, različiti mediji iz različitih zemalja izveštavali su na različit način. Vodeći ruski mediji gotovo da se nisu bavili ovom temom, za razliku od pojedinih zapadnih kuća, koje su ovom događaju dale popriličan prostor. Za sada je u javnosti najveći efekat ostavilo izveštavanje Dragana Nikolića, novinara HRT-a, koji se gledaocima hrvatskog javnog servisa javio iz direktno Beograda, tačnije „iz grotla građanskog i patriotskog otpora, u mnogo čemu autoritarnoj, vladavini Aleksandra Vučića”. Na pitanje voditelja koliko je ljudi okupljeno, Nikolić je odgovorio da je to teško proceniti, ali da je tu najmanje 10.000 do 15.000 ljudi. Naveo je i da okupljeni traže da se saopšte imena nalogodavca napada na Borka Stefanovića, ubistva Olivera Ivanovića i onih koji napadaju novinare.\n„Nažalost, ova zemlja je postala zemlja medijskog mraka, novinari se ovde prebijaju i pale se njihovi domovi. Jedne dnevne novine, jedan nedeljnik i internet prostor koji se ne može kontrolisati, samo to nije pod medijskim kišobranom vladajućeg SNS-a i Aleksandra Vučića”, prokomentarisao je Nikolić uključujući se u jedan od najgledanijih informativnih programa HRT-a. Rekao je i da su građani nezadovoljni ekonomskom situacijom, jer ljudi rade „puno radno vreme za 160 evra”. Na protestu su bili, kako je rekao, predstavnici desnice i levice, a naveo je da je ovaj protest ujedinio srpsku opoziciju, koja je „bezidejna, razjedinjena i u mnogo čemu kompromitovana”.\nO protestu je detaljno izvestio i Jutarnji list, koji je u naslov stavio tvrdnju organizatora da se na protestu okupilo 35.000 ljudi. Protestnu šetnju u Beogradu podržala je i Jadranka Kosor, nekadašnja premijerka i predsednica HDZ-a, koja je na „Tviteru” napisala: „Hrabri ljudi na ulicama Beograda. Pozdrav iz Zagreba”, a nakon toga je poručila da „hrabri ljudi menjaju svet”.\nU izveštajima zapadnih medija broj učesnika protesta rastao je gotovo proporcionalno srazmerno njihovoj udaljenosti od Srbije. Tako je izveštač Fajnenšel tajmsa iz Budimpešte procenio da je ulicama Beograda „marširalo između 35.000 i 40.000 ljudi”. U izveštaju ovog britanskog lista navodi se da je Vučić „nacionalista koji je bio ministar informacija u vladi Slobodana Miloševića, a da se sada nada da će Srbiju odvesti u EU”.\nAmerička agencija Asošijeted pres objavila je dva teksta o dešavanjima u Beogradu, kratak izveštaj sa protesta i opširniji, u kojem su sagovornici učesnici protesta Dragan Đilas i Srbijanka Turajlić. Duži tekst u celini je preneo Njujork tajms, a u njemu je navedeno da su lideri opozicije, zbog napada na Borka Stefanovića, pokazali prstom na „populističkog srpskog predsednika Aleksandra Vučića, reformisanog ekstremnog nacionalistu koji vlada autokratski u stilu Miloševića, čak i kada govori da želi da povede Srbiju u EU”.\nOcenjeno je da „desno orijentisana” Srpska napredna stranka ima skoro potpunu kontrolu „nad bezbednosnim aparatom, pravosuđem i medijima, ostavljajući veoma malo glasa opoziciji i njihovim tvrdnjama o korupciji, kronizmu i zastrašivanju birača, koji su obeležili njegovih šest godina na vlasti”. Navedeno je i da kritičari ove vlasti povlače paralelu između Vučića i Miloševića, da su oživeli nacionalistička retorika, govor mržnje, netolerancija i zvanična propaganda koja političke protivnike deklariše kao „izdajnike”, „kriminalce” i „strane špijune”.\nAnalitičar Dragomir Anđelković ističe da izveštavanje svetskih medija govori o tome koliko je sve subjektivno i zavisi od toga gde se nalazite. „Pojedini strani mediji izveštavaju kao da postoji želja da u Srbiji budu protesti, da se prave problemi. S jedne strane imamo medijski senzacionalizam, a mnogi su navikli da smo mi zemlja u kojoj se stalno nešto senzacionalistički dešava, a s druge strane mnogi centri moći žele da relativiziju ulogu Srbije”, izjavio je Anđelković. On je naveo da ruski veliki mediji gotovo da se nisu bavili protestima, ali su o tome izveštavale pojedine agencije koje su bliske zapadnim centrima moći.\n„To znači da nam ne nailazi nikakav problem s ruske strane, ali da razni faktori sa Zapada žele nestabilnu Srbiju”, prokomentarisao je naš sagovornik. Osvrnuo se na ogromnu razliku u broju učesnika protesta koja se pominje u različitim medijima, navodeći podatke sa velikog mitinga koji je 2008. godine organizovalo tadašnje rukovodstvo Srpske radikalne stranke protiveći se izručenju Ratka Mladića Haškom tribunalu. „Ista metodologija za izračunavanje broja učesnika protesta korišćena je danas i 2008. godine. Učesnici protesta od pre 10 godina zauzeli su i Trg Nikole Pašića i deo Bulevara kralja Aleksandra i tada je policija procenila da se okupilo najviše 15.000 ljudi. Sada su ljudi bili koncentrisani na manjem prostoru, najviše u Knez Mihailovoj ulici, i policija kaže da ih je bilo oko 5.000. Reč je o istoj metodologiji, ali kada je neko na vlasti taj način računanja mu se dopada, ali kada je u opoziciji i organizuje proteste, on želi da izgleda kao da je bilo više ljudi”, ističe Dragomir Anđelković.\nRUSKI PORTAL „VIDEO“ KORDONE POLICIJE I 50.000 LjUDI\nNa ruskom portalu „Regnum” u nedelju je objavljen tekst izvesnog Petra Jovanovića u kome se navodi da se na protestima u Beogradu okupilo „više od 50.000 ljudi”, što je „procena lokalnih medija”, ali nije precizirano kojih. Vodeći mediji na ruskom jeziku nisu se detaljnije bavili beogradskim protestima, već samo portal „Regnum”, poznat po neproverenim informacijama i „senzacionalnim otkrićima”. Članak se završava najavom da je „najveća akcija, sa više od 100.000 ljudi, planirana za 16. januar 2019, na godišnjicu ubistva lidera kosovskih Srba Olivera Ivanovića, kojeg su ubili nepoznati počinioci”. Tekst su ilustrovali arhivskom fotografijom kordona srpske policije na Trgu Slavija, iako građanske proteste u Beogradu nisu obezbeđivali uniformisani policajci, kao i portretom Vuka Jeremića.\nJEREMIĆ NAJAVIO BOJKOT INSTITUCIJA I ŽALBE MEĐUNARODNIM TELIMA\nJedan od osnivača Saveza za Srbiju (SzS) i predsednik Narodne stranke Vuk Jeremić izjavio je da se zalaže za bojkot rada parlamenta, „jer je to najosakaćenija institucija”, ali da je za takvu odluku potreban konsenzus u SzS. „Takva formalna odluka u Savezu još nije doneta, ali se Narodna stranka zalaže za bojkot svih institucija, uključujući i parlament”, rekao je Jeremić za televiziju N1, prenosi Beta. Ponovio je da će SzS bojkotovati sve izbore pod sadašnjim izbornim uslovima, kao i da bi se bojkotom stavile pod upit sve odluke koje bi donele tako izabrane institucije.\nJeremić je kazao da rezultati lokalnih izbora u Lučanima nemaju legitimitet zbog uslova u kojima su održani, ali da je učešće SzS na izborima ipak imalo svrhu, jer su prikupili materijale o neregularnostima sa kojima nameravaju da izađu pred OEBS, Savet Evrope i druga međunarodna tela. „Moralo bi da dođe do promene vlasti i okolnosti. Sa ovakvim izbornim uslovima, medijima, to je nemoguće, zato je opozicija konačno u potpunosti ujedinila stav”, kazao je Jeremić.\nPotpredsednik Glavnog odbora SNS-a Marko Đurić ocenio je da je Vuk Jeremić „oborio svetski rekord u broju izgovorenih laži u minuti, a sve u cilju stvaranja društvene nestabilnosti u Srbiji i opšte pometnje u javnosti”. „Jeremićeve laži su pokušaj da se Srbija uvede u neku vrstu vanrednog stanja, u kojem bi njegovi nalogodavci imali prostor za ponavljanje političkog inženjeringa po ugledu na devedesete i rane dvehiljadite godine, jer slobodna i samostalna Srbija očito mnogima smeta”, istakao je Đurić. Dodao je da ovaj plan neće uspeti, „jer su građani naučili bolne lekcije iz toga što su u jednom trenutku državno kormilo prepustili Jeremiću, Đilasu, Tadiću i ljudima poput njih, koji su, ističe, krađom i neodgovornošću Srbiju doveli na rub propasti”.\nPokret socijalista (PS) ocenio je da „najava dosovaca o bojkotu izbora i državnih institucija nije nikakva novina”. „Dosovci nikada nisu ni poštovali institucije Srbije, a o narodu su mislili loše kad god nije glasao za njih. Ko je na vlast došao paleći Skupštinu Srbije i paleći izborni materijal, taj će učiniti sve da izbegne izbore. Pošto dosovci znaju kako bi prošli na izborima, već sada traže opravdanje za poraz”, ocenjuju iz PS-a.\nIzvor Politika, 26. decembar 2018.


Faktor | UEFA donijela odluku pred finala Lige prvaka, igrači negoduju\nVečeras od 21 sat u Parizu se igra finale Lige prvaka između Liverpoola i Real Madrida.\nNekoliko sati pred početak susreta UEFA je donijela odluku koja je razbijesnila fudbalere oba tima.\nEvropska fudbalska organizacija zabranila je porodicama fudbalera ulazak na teren, nakon posljednjeg sudijskog zvižduka, kako bi zajedno proslavili osvajanje naslova prvaka Evrope, pišu engleski mediji.\nIz UEFA-e tvrde da su zabranu donijeli iz sigurnosnih razloga, ali to ne znači previše fudbalerima engleskog tima koji su dobili i manje ulaznica, od kolega iz Reala, koje mogu slobodno podijeliti među svojim prijateljima i članovima porodice.\nNavodno je svaki fudbaler Reala dobio 25 ulaznica za finale Lige prvaka, dok su Redsi odlučili ograničiti broj ulaznica za svoje fudbalere, ali i predstavnike kluba iz jednog razloga - kako bi njihovi navijači dobili što je više moguće ulaznica za finale.